﻿Universitatea „Alexandru Ioan Cuza” Iaşi Facultatea de Litere Departamentul de Jurnalism şi Ştiinţe ale Comunicării Talk show-ul de televiziune Sclavul audienţei - Lucrare de diplomă - Conducător ştiinţific, Profesor Vanda Condurache Candidat,Talk show-ul de televiziune: Sclavul audienţei Iaşi 2007 CUPRINS CAPITOLUL I I. Televiziunea.......................................................................................................................... I.1.Comunicarea televizuală............................................................................................. I.2. Mesajul televizual........................................................................................................ I.2.1. Cantitatea mesajului.......................................................................................... I.2.2. Capacitatea de cuprindere a mesajului televizat............................................. I.2.3. Viteza de transmitere a mesajului.................................................................... I.2.4. Forţa de impact a mesajului audiovizual......................................................... CAPITOLUL II II. Dezbaterea şi talk-show-ul.................................................................................................. II. 1. Dezbaterea......................................................................................................................... II.1.1. Actorii mediatici..................................................................................................... II.1.2. Identitatea actorilor mediatici............................................................................ II.1.3. Rolurile de comunicare......................................................................................... II.1.4. Secvenţele de platou............................................................................................... II.1.5. Punerea în scenă vizuală a participanţilor.......................................................... II. 2. Talk show-ul...................................................................................................................... II.2.1. Clasificare................................................................................................................ II.2.2. Aşezarea în grila de programe....................................................................... II.2.3. Contextul de mediatizare....................................................................................... II. 3. Moderatorul de talk show................................................................................................ II.3.1. Imaginea moderatorului........................................................................................ II.3.2. Reguli pentru realizarea emisiunii........................................................................ II.3.3. Alegerea temei......................................................................................................... II.3.4. Documentarea, pregătirea şi alegerea invitaţilor................................................. II.3.5. Opinii ale moderatorilor......................................................................................... 2Talk show-ul de televiziune: Sclavul audienţei CAPITOLUL III III. Manipularea opiniei publice prin televiziune.................................................................... III.1. Manipularea prin invitaţi........................................................................................ III.2. Manipularea prin jurnalişti.................................................................................... III.3. Manipularea prin mijloace non-verbale de comunicare...................................... CAPITOLUL IV IV. Discursul în talk show.................................................................................................... IV.1. Cooperare şi conflict................................................................................................ IV.2. Metacomunicarea..................................................................................................... CAPITOLUL V – Studiu de caz V.1. Talk show-urile din România – o abordare sociologică......................................... V.2. Larry King vs . Marius Tucă.................................................................................... V.3. Antena 3 vs. Realitatea TV........................................................................................ V.4. Radu Moraru, Dan Diaconescu şi Mădălin Ionescu............................................... Concluzii...................................................................................................................................... Bibliografie.................................................................................................................................. 3Talk show-ul de televiziune: Sclavul audienţei CAPITOLUL I I. Televiziunea Trăim într-o lume în care volumul, diversitatea, viteza şi libertatea de circulaţie a informaţiei reprezintă indicatori de bază ai stadiului dezvoltării unei societăţi. Aceşti factori au ajuns să exprime, într-o relaţie de directă proporţionalitate, performanţele economice ale statelor, precum şi gradul lor real de democraţie. Deloc întâmplător, sociologii denumesc astăzi "societatea informatizată" ceea ce nu cu mulţi ani în urmă numeau "societatea post-industrială". În locul termenului vag, sugerând doar depăşirea unui stadiu, noua sintagmă defineşte exact atât o stare de fapt, cât mai ales un "mâine" spre care ne îndreptăm rapid. Într-adevăr, toate zonele importante ale vieţii sociale - politicul, economicul, serviciile, ştiinţa, cultura, educaţia, învăţământul etc. - sunt puternic marcate şi condiţionate de ofensiva informaţiei. Un singur exemplu: fără "transparenţă" (altfel spus - liberalizarea circulaţiei informaţiilor) ar fi fost greu de imaginat procesul destrămării totalitarismului de tip comunist, finalizat prin dispariţia lui ca sistem politic în ţările est- europene, proces trăit şi de noi, românii. Mai mult chiar: analizând cele trei forme fundamentale ale puterii – puterea militar- represivă, puterea economico-financiară şi puterea dată de informaţie, Alvin Toffler consideră1 că astăzi, şi mai ales în viitor, informaţia este net prevalentă, chiar dacă de-a lungul istoriei forţa represivă şi banul au avut întâietate. Argumentele şi datele cunoscutului autor american sunt atât de pertinente, încât este greu să nu-i dai dreptate. De altfel, ideea exprimă un întreg curent din sociologia actuală, care vede în informaţie placa turnantă şi acceleratorul schimbărilor în societate. Din perspectiva deschisă de Toffler, poate că expresia "presa, a patra putere în stat" este depăşită şi ar avea nevoie de corective, în sensul reevaluării locului presei în sistemul factorilor de putere. Este însă misiunea altor discipline (istoria presei, teoria presei, sociologia comunicării de masă etc.) să stabilească ce anume a reprezentat de-a lungul timpului şi ce reprezintă acum mass-media în societate. Apariţia şi dezvoltarea televiziunii au grăbit lucrurile, transformând circulaţia informaţiei într-un fenomen exploziv, cu nuanţe de agresare a individului şi a societăţii. 1 Alvin Toffler, Powershifi. Puterea în mişcare. Bucureşti, Editura ANTET, 1995. 4Talk show-ul de televiziune: Sclavul audienţei Semnificativ, sociologia comunicării de masă a asimilat expresii desprinse parcă dintr-un comunicat de front, precum "explozia informaţională", "bombardament informaţional", "ofensiva audiovizualului" etc, terminologie deloc improprie şi, prin aceasta, cu atât mai revelatoare pentru natura unui proces ieşit de mult din făgaşul simplei dezvoltări cantitative. Şi mai interesant este faptul că televiziunea, acest "copil teribil" al comunicării de masă, după ce s-a instalat temeinic în fruntea ierarhiei mediilor de comunicare, nu a încremenit în formula cristalizată şi nici măcar nu s-a rezumat la retuşuri, la schimbări neesenţiale, aşa cum a făcut presa scrisă de-a lungul unei evoluţii de secole. De-abia victorioasă, televiziunea s-a grăbit să-şi asocieze telefonia şi computerul pentru a prefigura o nouă revoluţie provocată de audiovizual: "sistemul multimedia", mod de comunicare complex, ce face deja să se vorbească despre micul ecran de astăzi (chiar şi din ţările cele mai dezvoltate) ca despre o "paleo-televiziune". I.1. Comunicarea televizuală Comunicarea televizuală, ca oricare alt tip de comunicare, se supune unor constrângeri care provin, pe de o parte, din condiţiile concrete de comunicare şi, pe de altă parte, din constrângerile „genului". Genul televizual poate fi definit ca o promisiune ce mobilizează cunoştinţe, credinţe, emoţii în funcţie de lumea reprezentată, de modalitatea discursivă adoptată şi de instanţa care o construieşte şi o difuzează. Un program de televiziune reprezintă prin sine însuşi promisiunea unei relaţii cu o lume al cărei mod de existenţă condiţionează adeziunea sau participarea telespectatorului. Din punct de vedere al organizării, o emisiune de televiziune se compune din secvenţe înlănţuite în funcţie de perspectiva acţiunii comunicaţionale dominante. Secvenţa televizuală poate fi definită ca tratament audiovizual al unui număr limitat de acte de discurs - acte de vorbire şi acte de configurare audiovizuală în regim de prezentare, reprezentare şi virtualizare. La baza oricărui program de televiziune stă secvenţa televizuală, iar un număr restrâns de secvenţe poate genera, prin ierahizare, repetiţie sau transformare un mare număr de emisiuni. 5Talk show-ul de televiziune: Sclavul audienţei Aceste secvenţe prototipice sunt: a. Secvenţa narativă, organizată după schema situaţie iniţială, transformare prin complicare, acţiune şi soluţionare, deznodământ însoţit uneori de morală (ex.: povestiri factuale-reportaje, povestiri ficţionale). Secvenţa narativă poate insera alte tipuri de secvenţe păstrându-şi însă caracterul dominant. b. Secvenţa descriptivă actualizează operaţii de ancojare, punere în relaţie (ex.: portretul, descrierea unor acţiuni, transmiterea în direct a unor mari evenimente). c. Secvenţa argumentativă vizează acţiunea asupra opiniilor, atitudinilor, comportamentelor. În secvenţa argumentativă se împletesc prezentarea enunţiativă şi reprezentarea audiovizuală; ea se desfăşoară după o schemă de bază care pune în relaţie explicită sau implicită datele şi se determină cu o concluzie (ex.: alocuţiunile televizate, toate formele dialogale ale comunicării politice, emisiunile de ştiinţa sau cu scop didactic). d. Secvenţa explicativă este asimilată unui discurs informativ-expositiv care face lumină într-o problemă şi în care expositivul semnifică, în acelaşi timp, descriptivul şi explicativul (ex.: răspunsul la o întrebare în emisiunile medicale şi ştiinţifice, emisiunile informative în care se produce mărturia martorilor sau transmisia trimişilor speciali de la faţa locului). e. Secvenţa dialogală: monologul (alocuţiune, conferinţă) sau polilogul (conversaţie, dezbatere, talk-show). f. Secvenţa prescriptivă: jocurile. g. Secvenţa poetică: regăsită în arta video care are la bază imagini de sinteză. O emisiune de televiziune se poate constitui dintr-un singur tip de secvenţă, prin repetarea unei aceleiaşi secvenţe (magazinul) sau prin combinarea mai multor tipuri de secvenţe. Televiziunea nu face altceva decât să exploateze codurile pe care le are la îndemână, manevrând cu abilitate dispozitivul pe care-l posedă. Interpretarea programelor de televiziune se face şi în funcţie de modalităţile enunţiative: ·modul informativ adoptă regulile aserţiunii; autorul unei aserţiuni răspunde de adevărul afirmaţiilor sale şi trebuie să fie în măsură să furnizeze dovezi în sprijinul celor afirmate; ·modul fictiv răspunde regulii coerenţei universului creat; ·modul ludic unde regulile jocului, dar şi respectarea regulilor sociale sau ale riturilor prescriu derularea timpului şi unde efectele perlocutorii (vizând schimbarea de comportament) ghidează emisiunea. 6Talk show-ul de televiziune: Sclavul audienţei Un gen televizual este un tip specific de text şi, ca orice text, se înscrie într-o situaţie de comunicare determinată, printre altele, de obiectivul unei finalităţi care determină, la rândul său, tipul de influenţă pe care instanţa enunţiatoare doreşte să o aibă asupra instanţei receptoare. Prototipurile textuale în care se înscriu diversele forme televizuale pot fi definite în funcţie de intenţia comunicativă. Putem vorbi de un tip textual de informare, unul de persuadare şi unul de seducţie. Acestea au următoarele caracteristici: Tipul textual informativ: -mesaj referenţial, acces direct la real; -combină modul de organizare descriptiv (identificare, calificare, localizare, temporalizare a actanţilor şi a acţiunilor) şi modul narativ (articulare a secvenţelor acţiunii), ex.: ştirea, reportajul anchetă, analiza, comentariul. Tipul textual persuasiv: - mod de organizare argumentativ-demonstrativ având la bază principiul raţionalităţii; - postura polemică a autorului; ex.: presa de opinie. Tipul textual seducător: - fundamentat pe principiul plăcerii; - se adresează mai mult emoţionalităţii decât raţionalităţii; ex.: divertisment, ficţiune. Faţă de lumea reală, instanţa mediatică adoptă o anumită modalitate discursivă, un procedeu de construire a evenimentului mediatic care decurge din procesul de tratare a informaţiei: „a raporta" evenimentul, „a comenta" evenimentul şi „a provoca" evenimentul. 1.Evenimentul raportat cuprinde fapte şi declaraţii. Ex.: reportajul. 2.Evenimentul comentat propune o viziune de ordin explicativ despre lume; el problematizează evenimentele, propune ipoteze, dezvoltă teze, aduce dovezi, impune concluzii. Telespectatorul este chemat, în acest caz, nu să se proiecteze într-o lume „povestită", ci să evalueze, să judece comentariul pentru a decide în cunoştinţă de cauză dacă îl respinge sau aderă la el. Ex.: editorialul, comentariul, ancheta. 3. Evenimentul provocat: acesta nu raportează discursurile care circulă în spaţiul public, ci contribuie la realizarea dezbaterii sociale printr-o punere în scenă exhibată ca la teatru, la producerea căreia intră în joc dispozitive specifice (vezi dispozitivul televtzual). Confruntarea este prin sine însăşi un eveniment. 7Talk show-ul de televiziune: Sclavul audienţei Dacă luăm în considerare nivelul de informaţionalitate, modalităţile discursive, formele de adresare, prezenţa sau absenţa reprezentanţilor televiziunii în imagine (prezentator, animator, reporter) putem distinge două domenii comunicaţionale televizuale ficţionalul/nonficţionalul. În cazul emisiunilor de ficţiune raportul text-telespectator este marcat de principiul plăcerii şi al imaginaţiei (de ex.: soap opera), în cel al emisiunilor non-ficţionale raportul text- telespectator se leagă de anumite tipuri de cunoaştere, reglementate şi încadrate într-un tip de discurs cu adresare directă. Textele factuale incită telespectatorul să reacţioneze, ceea ce implică „a crede" sau „a nu crede", deci acord sau dezacord faţă de mesaj. Distincţia între realitate şi ficţiune nu provine din utilizarea imaginii, ci reiese din cunoaşterea subiectului enunţării. Cuvintele structurează, de fapt, imaginea. Un alt mod de vizualizare pe micul ecran este virtualul; virtualul nu se opune nici realului, nici ficţionalului, el reprezintă un alt pol al posibilului, prin simulare (de ex.: în filmul „Forrest gump" asistăm la un moment de simulare ficţională virtualizată, la o recon- stituire în care, graţie unui trucaj, un actor de ficţiune dă mâna cu preşedintele Kennedy). Aceste trei modalităţi de vizualizare pot coexista în diferite combinaţii proprii diverselor genuri televizuale. Formele televizuale nu sunt altceva decât rezultatele combinării caracteristicilor celor trei elemente: dispozitivul televizual, imaginea, tipul de enunţ. I.2. Mesajul televizat I.2.1. Cantitatea mesajului Cantitatea mesajului este primul aspect ce trebuie luat în considerare. Comparând oferta televiziunii cu aceea a presei scrise şi simplificând oarecum lucrurile pentru mai buna lor înţelegere, să ne imaginăm, pe de o parte, un total al numărului de publicaţii şi al numărului de pagini oferit zilnic de presa scrisă (având drept echivalent un număr total de cuadraţi sau o cantitate totală de "biţi" - unitatea de calcul a informaţiei); pe de altă parte, să ne imaginăm pentru aceeaşi zi totalul ofertei canalelor TV propusă aceluiaşi public potenţial, ofertă materializată în totalul numărului de posturi şi de ore-program. Calculele făcute în toate 8Talk show-ul de televiziune: Sclavul audienţei ţările europene dezvoltate indică un net avantaj cantitativ de partea televiziunii, chiar dacă în acele ţări se tipăreşte o presă diversificată, dezvoltată şi cu un număr de pagini per publicaţie impresionant. Până în 1989, acest adevăr a fost perceput mai greu în România; el era ilustrat de realităţile altor ţări. Noi nu am avut niciodată o ofertă abundentă de audiovizual, iar în deceniul 9, programul s-a redus drastic, ajungând la un singur canal cu circa 25-28 ore săptămânal. Situaţia în lume a fost şi este însă fundamental diferită. Pe continentul nord- american s-a generalizat o ofertă de circa 32-34 canale alternative, care emit, continuu, 24 de ore din 24. Ţările europene cunosc şi ele (mai ales din deceniul al 8-lea) înmulţirea numărului de posturi; aproape pretutindeni, lângă televiziunea publică (reprezentată, de regulă, de două canale), au apărut numeroase societăţi private, cu răspândire naţională, regională sau locală. În plus, internaţionalizarea mesajului înmulţeşte exponenţial oferta de program, iar televiziunile prin cablu amplifică fenomenul, diversificând considerabil posibilităţile de opţiune. Apar posturi TV profilate pe ofertă internaţională (TV5 International, Euronews, Eurosport, Superchannel, CNN etc), care-şi numără receptorii potenţiali cu sutele de milioane. Această nouă stare permite să lanseze un nou termen, extrem de sugestiv pentru mediul informaţional în care trăieşte omul contemporan: imageria2, "baia" de imagine care-1 înconjoară şi i se oferă aproape continuu. Consemnam revenirea TVR la două programe, reapariţia studiourilor teritoriale (la început TVR Cluj, TVR laşi şi, după aceea, TVR Timişoara - posturi cu programe proprii, difuzate pe plan regional şi cu inserţii din ce în ce mai consistente în programul naţional) şi depăşirea netă a numărului de ore atins vreodată de televiziunea publică la noi, prin realizarea unui program de aproape 300 ore săptămânal. Prevedeam însă, tot atunci, că acesta este doar începutul. Alternativa actuală la oferta TVR este reprezentată de câteva posturi private bine constituite (Pro TV, Antena 1, Antena 2, Antena 3, Prima TV, Realitatea TV, etc.), cunoscute în toată ţara, şi de numeroase televiziuni locale sau societăţi profilate pe cablu. I.2.2. Capacitatea de cuprindere a mesajului televizat Ce "tiraje" asigură canalul audiovizual pentru mesajul său? Iată situaţia din Franţa anului 19883, unde erau înregistrate 28 020 000 televizoare; numai vânzarea în magazine a 2 Alvin Toffler, Powershift. Puterea în mişcare. Bucureşti, Editura Antet, 1995 3 Les Chiffres - Clés de la television française (1988-1989), Paris, Editată de Consiliul Superior al Audiovizualului din Franţa, 1990. 9Talk show-ul de televiziune: Sclavul audienţei televizoarelor noi se cifra la 3 150 000 aparate. În SUA, 95% din locuinţe sunt echipate cu un receptor TV., procente asemănătoare prezentând Canada şi unele ţări europene (Anglia, ţările scandinave, Olanda). Dacă suntem de acord ca afirmaţia unor sociologi potrivit căreia Pământul cunoaşte azi - pe lângă mediile tradiţionale: litosfera, hidrosfera, atmosfera etc. – un nou "strat", anume infosfera, va trebui să acceptăm că afirmaţia se susţine mai ales datorită acoperirii globului pământesc cu mesaj audiovizual – acea "imagerie" de care vorbea Toffler. Şi din acest punct de vedere experienţa românească a fost mult timp nesemnificativă. La o populaţie de 22-23 de milioane locuitori, înainte de 1989 nu s-a depăşit (conform statisticilor oficiale) cifra de aproximativ 3 500 000 televizoare. După 1989, tot înregistrările oficiale indică o creştere modestă (circa 4 100 000), dar ele trebuie privite cu multă circumspecţie datorită procentului foarte mare de "evazionişti", care nu-şi declară aparatul, pentru a se sustrage de la plata abonamentului. De fapt, cifrele de vânzare a televizoarelor în magazine sugerează un număr mult mai mare de aparate în funcţiune. Oricum, raportul audiovizual-presă tipărită se confirmă şi în condiţiile realităţilor româneşti, chiar dacă proporţia este uşor schimbată. Avem, astfel, încă una din explicaţiile puterii mesajului televizat. Capacitatea de acoperire este însoţită însă de forţa de pătrundere a mesajului. Unul din inconvenientele iniţiale - dependenţa de un aparat stabil, în locuinţă - începe să fie surmontat de apariţia micului ecran în localuri publice, camere şi recepţii de hotel, mijloace de transport în comun la distanţă, marile magazine - interior şi vitrine -, cluburi, birouri etc, ca şi de receptorul portabil. Aceste noutăţi în modul de receptare fac din mesajul televizat (în ciuda faptului că el este dependent de un aparat şi de o antenă) un tip de mesaj agresiv, care se insinuează în timpul mai mult sau mai puţin liber al omului, în preocupările şi chiar în intimitatea sa. El "vine peste telespectator", creându-i obişnuinţe până aproape de dependenţă. a. Mesajul televizat nu depinde de o reţea de difuzare, ceea ce îl face "transportabil" în cele mai îndepărtate şi izolate locuri. Dacă, aşa cum arătam, semnalul radiofonic făcea prima breşă majoră în monopolul puterii totalitare asupra informaţiei, într-un spaţiu geografic dat, tehnicile difuzării imaginii şi sunetului prin satelit au internaţionalizat semnalul TV., spulberând orice monopol de tipul celui numit mai sus. El sparge barierele naţionale, continentale şi chiar planetare, făcându-ne martorii unor evenimente petrecute în cosmos. 10Talk show-ul de televiziune: Sclavul audienţei b. Mesajul audiovizual poate fi receptat şi de către neştiutorii de carte sau de către persoanele pentru care lectura presupune un efort deosebit (copii preşcolari, persoane în vârstă, handicapaţi etc). c. Datorită mai ales componentei sunetului, mesajul audiovizual poate fi receptat (într- o anumită măsură) concomitent cu desfăşurarea altor: activităţi (muncă fizică, gospodărească etc.). d. Mesajul televizat creează receptorului senzaţia participării la întâmplări şl evenimente, implicându-l, spre deosebire de mesajul "galaxiei Gutenberg" - condamnat, fatalmente, la relatare anticipativă sau post-factum. Iată cum factorii cantitativi încep să se împletească strâns cu cei ce ţin de parametrii calitativi ai canalului, oferindu-ne încă un element de înţelegere a cauzelor puterii sale. I.2.3.Viteza de transmitere a mesajului Aparent este vorba de o trăsătură ce şi-ar fi putut găsi locul la punctul anterior, întrucât ea ţine, într-un fel, de puterea de pătrundere a mesajului audiovizual. În realitate, conceptul exprimă una din noutăţile de esenţă aduse în câmpul comunicării de masă. Încă de la apariţia mesajului radiofonic, principalul său atu a constat în faptul că semnalul radio putea circula liber prin eter, sfidând dependenţa de difuzorul ziarului, încercările de a fi oprit şi, mai ales, concurenţa cu alte tipuri de mesaj; el ajungea întotdeauna primul. Datorită modului asemănător de propagare, mesajul televizat a preluat ambele caracteristici, făcând din viteza de circulaţie una din principalele explicaţii ale puterii sale. Procesul de înnoire tehnică şi tehnologică din presa scrisă a putut să reducă timpul necesar ciclului redactare-procesare-tipărire-difuzare, dar nu să-l suprime, fapt care nu se va putea înfăptui, practic, niciodată. Fatalmente, un eveniment petrecut în cursul dimineţii va trebui să aştepte - în cel mai fericit caz - ediţia de prânz a cotidianului care vrea să-1 reflecte, de cele mai multe ori acel eveniment găsindu-şi însă loc în numărul de a doua zi al cotidianului respectiv. La televiziune, unde emisia "curge" continuu de la prima oră a dimineţii până după miezul nopţii sau chiar non-stop, 24 de ore din 24, reflectarea publicistică a unui eveniment are trei şanse (posibilităţi), toate - superioare ca promptitudine "galaxiei Gutenberg": ♦ să-şi găsească loc într-una din cele 4-6 emisiuni informative ale zilei, dispuse în grila de program la o distanţă de cel mult 3-4 ore una de alta; 11Talk show-ul de televiziune: Sclavul audienţei ♦ mesajul să fie difuzat imediat ce a ajuns în redacţie, prin întreruperea programului ce se transmite în acel moment (a intrat în practica posturilor de televiziune să întrerupă filme, seriale sau show-uri pentru a face loc unor mesaje de mare interes); ♦ în sfârşit, reflectarea publicistică a evenimentului să se realizeze simultan cu desfăşurarea evenimentului respectiv. Transmisia directă - modalitate specifică televiziunii de a suprima timpul şi distanţele ce se interpun, de regulă, între evenimente şi receptorii de mesaj publicistic tradiţional - iată marea noutate care face din canalul audiovizual un factor imposibil de concurat pe terenul vitezei de circulaţie a mesajului. Faptul va avea consecinţe deosebit de importante nu numai asupra comunicării de masă ca sistem, ci şi asupra vieţii sociale în genere. Transmisia directă, acest adevărat record al operativităţii publicistice, a deschis posibilităţi nebănuite noului canal. Televiziunea a ambiţionat să se transforme tot mai pronunţat într-un factor de conectare la trăirea "pe viu" a unor fapte şi evenimente de cele mai diverse facturi de către mase mari de oameni. Astfel, veleităţile micului ecran depăşesc curând funcţia de a transmite informaţie propriu-zisă, sub forma mesajului de tip publicistic. Televiziunea pătrunde pe terenul specific al instituţiilor de spectacol (teatral, cinematografic, muzical-coregrafic, sportiv etc), preluându-le manifestările. I.2.4. Forţa de impact a mesajului audiovizual Cu acest concept atingem punctul care focalizează toate elementele definitorii şi reprezintă cheia înţelegerii unei puteri fără precedent în istoria comunicării de masă. Mesajul audiovizual, devine un spectacol care - ca orice tip de spectacol - acţionează nu numai asupra capacităţii noastre de a afla şi de a înţelege raţional, ci şi asupra fondului afectiv, înduioşând, emoţionând, stârnind aprobare, indignare, compasiune, repulsie etc. Un simplu anunţ de crainic sau o simplă informaţie de câteva secunde prezentată "în video" - deci fără alt suport de imagine decât chipul crainicului - uneşte valenţele textului cu expresivitatea mimicii, cu modulaţiile vocii, cu trăirea afectivă a celui ce citeşte, "încălzind", astfel sau, dimpotrivă, "răcind" telerecepţia. Nu este greu de înţeles că acel anunţ sau acea informaţie capătă altă putere de influenţare în raport cu textul similar citit de receptor într-o pagină de ziar. 12Talk show-ul de televiziune: Sclavul audienţei Ce se întâmplă însă când toate elementele specifice mesajului televizat vin în sprijinul cuvântului? Atunci se petrece "miracolul", care a făcut din acest, tip de mesaj "copilul teribil" al comunicării de masă. Prin sinteza dintre logică, retorică, publicistică, arta actorului, arta imaginii în mişcare (filmul - cu toate părţile componente), sunet, muzică, mesajul audiovizual devine spectacol. Astfel, informaţia propriu-zisă este dublată de caracteristica oricărui spectacol: forţa de persuasiune prin impact emoţional direct. Programul televiziunii este - în esenţă - un spectacol permanent; de aici - înlocuirea mitologiei marelui ecran cu mitologia micului ecran; de aici - apariţia unei noi galerii de vedete, mai populare decât cele vechi, pentru că devin prezenţe permanente în toate casele şi se imixtează în universul existenţial al tuturor. În anumite împrejurări, anumite persoane devin, peste noapte, personaje de legendă, prin puterea micului ecran de a conecta o mare masă de oameni (naţiune sau chiar naţiuni), simultan, la unul şi acelaşi eveniment, al cărui personaj central devine, automat, erou sau intră în conştiinţa publică. Oricât de mare campioană ar fi fost, de pildă, Nadia Comăneci, ce proporţii ar fi avut popularitatea gimnastei noastre - în ţară şi în lume - fără acea transmisie directă a evoluţiei ei în seara de neuitat a finalei Olimpice de la Montreal? Transmis în direct unei imense mase de oameni, evenimentul se dilată; opinia publică - naţională sau internaţională - devine o "cutie de rezonanţă", în care ecourile evenimentului - prelungite şi reverberate prin comunicare interumană - îi asigură acestuia remanenţă şi chiar amplificare. Simultaneitatea trăirii aceloraşi stări şi emoţii, concomitent, de către o mare parte a societăţii prin intermediul televiziunii, are o importanţă cu totul deosebită. Iată un lung citat dintr-o lucrare a lui Dominique Volton4, care exprimă complet şi plastic adevărul afirmat mai sus: "Rolul principal al televiziunii ţine, poate, mai puţin de domeniul comunicării, cât de o altă funcţie de bază: asigurarea legăturii sociale în societatea noastră individualistă de masă. Televiziunea este factorul de legătura între singurătăţile organizate şi comunităţile disciplinate - dar indiferente unele faţă de altele - ale unei societăţi care reduce individul la un obiect. Conectându-se când vrea şi cum vrea, de-acasă, spectatorul participă liber, din locul cel mai intim, la o activitate care rămâne fundamental colectivă. El ştie că alţii - necunoscuţi, dar nenumăraţi - fără să se cunoască vreodată, sunt susceptibili de a privi acelaşi program şi că în această activitate împărtăşită rezidă una din formele comunicării sociale. Amestecul consum individual-activitate colectivă creează forţa 4 Dominique Volton, Elogiu marelui public - o teorie critică a televiziunii. Paris, Editura Flammarion, 1990. (Autorul este director pentru cercetare la CNRS Paris). 13Talk show-ul de televiziune: Sclavul audienţei televiziunii. Prin amestecarea şi legarea publicului de diferite condiţii, televiziunea obliga la recunoaşterea locului celorlalţi. Nu e important că fiecare urmăreşte numai o parte dintre emisiuni iar celelalte îi displac; simpla existenţă a acestor imagini într-un program, al cărui obiectiv superb şi imposibil de atins este satisfacerea tuturor, constituie o invitaţie la toleranţă şi la recunoaşterea celuilalt". Aşadar, veritabilă explozie cantitativă de mesaj, capacitate fără precedent de acoperire a populaţiei cu mesaj şi de pătrundere a mesajului la fiecare receptor, vehiculare atât de rapidă a mesajului încât procesul atinge simultaneitatea receptării cu derularea faptului sau evenimentului reflectat şi, în sfârşit, totul amplificat prin factorul spectacol, care pune în mişcare resorturile afective ale receptorului şi declanşează, uneori, fenomene studiate de psihologia mulţimilor, fenomene cu consecinţe greu de calculat: iată elementele aduse de mesajul audiovizual în câmpul comunicării de masă. Ele au făcut din mass-media electronice zona cea mai fierbinte şi cea mai dinamică, extinzând consecinţele noutăţii dincolo de aria simplei comunicări. Trăim în ţara care a oferit lumii nu numai premiera mondială a unei revoluţii transmise "în direct", ci şi modelul unui proces de schimbare politico-socială, în care, pe parcursul a câtorva zile, până la apariţia şi stabilizarea relativă a noilor structuri politice, televiziunea şi radioul au funcţionat, literalmente, ca factor de putere (cu toate consecinţele pozitive şi negative ale unei asemenea situaţii şi cu tot caracterul controversat al evenimentelor din decembrie 1989 şi al zilelor fierbinţi care le-au urmat). În condiţiile de confuzie şi de vid politic temporar, televizorul a fost element coordonator, chiar dacă el a indus, voit sau nu, şi panică sau confuzie. Potenţialul mass-media electronice ca factor direct de putere este ilustrat de un alt fapt, cules tot din realitatea fierbinte a României anului 1990. Revendicările mişcării din Piaţa Universităţii (aprilie-iunie) au avut, în prima fază, ca punct principal, retragerea preşedintelui Ion Iliescu de la putere; după 20 mai, când electoratul s-a pronunţat masiv în favoarea lui Ion Iliescu, demonstranţii şi-au schimbat programul, cerând prioritar un post propriu de televiziune. Iată, aşadar, ordinea de importanţă a posibilităţii de contact cu opinia publică prin intermediul televiziunii. Dar pentru ca exemplele să nu pară culese intenţionat din acelaşi segment de realitate românească (considerată de unii "atipică") şi, astfel, să nu fie considerate nerelevante, amintim cazul ascensiunii politice uimitor de rapide a lui Silvio Berlusconi, patronul celui mai puternic imperiu privat de televiziune din Europa. Desigur, şi acolo, în Italia, a trebuit să existe un context special, în speţă, compromiterea spectaculoasă a partidelor politice tradiţionale, ca urmare a implicării 14Talk show-ul de televiziune: Sclavul audienţei liderilor lor în răsunătoare procese de corupţie. Pe fondul de semivid politic, de prăbuşire a valorilor şi reperelor moral-politice tradiţionale (proces la care audiovizualul a dat o foarte eficientă mână de ajutor), televiziunea lui Berlusconi avea să propulseze în câteva luni un nou partid pe firmamentul politic al ţării, iar pe magnatul-patron avea să-l facă lider politic şi prim-ministru al ţării, în cel mai democratic mod cu putinţă: prin opţiunea electoratului, exprimată liber. Este o lecţie de reţinut, cu atât mai mult cu cât la ea se adaugă multe altele, venind de pe continentul nord-american, unde, spre exemplu, un candidat la Casa Albă îşi inventariază şansele de reuşită începând prin a-şi evalua charisma şi fondurile necesare unei campanii electorale în primul rând pe canalele de televiziune. Aşadar, ceea ce ştiu bine directorii de campanii electorale şi publicitare sau autorii (constructorii) de imagine, este timpul să fie conştientizat de către toţi cei ce lucrează în interiorul canalului audiovizual, de către factorii de decizie şi chiar de către cele mai largi pături ale opiniei publice, beneficiarul (dar uneori şi victima) noului canal. Trebuie arătat că, în cadrul actualului statu-quo al împărţirii zonelor de influenţă şi al definirii procedeelor specifice fiecărui canal, factorul care se dezvoltă cel mai rapid este tot audiovizualul. Aceasta, în primul rând, datorită interesului superior pe care-l prezintă domeniul pentru piaţa publicităţii, investitoare de uriaşe capitaluri, ca şi pentru firmele de utilaj şi echipament tehnic TV, teren ce reprezintă actualmente una dintre cele mai importante afaceri din lume. 15Talk show-ul de televiziune: Sclavul audienţei CAPITOLUL II II. Dezbaterea şi talk show-ul “Adevărata intrare în scenă a dezbaterii, convingătoare şi eclatantă pentru public, s-a produs, în Europa, în jurul anului 1960, când intenţia de a instaura la televiziune acest gen a fost insoţită de rigoarea unei teme, de o problematică de discutat, de recursul la statistici şi la actualitatea sa lentă.”5 Numit cu expresia metaforică “masă rotundă”, după terminologia franceză a şcolii de presă, apoi dezbatere televizată, talk show-ul a devenit, recent, conceptul generalizat pentru a marca, la televiziune, interacţiunea filmată, în platou, între un moderator şi unul sau mai mulţi invitaţi. Tranzacţia de la o accepţiune la alta a termenului reflectă nu numai vârstele televiziunii, în succesiunea lor cronologică şi tehnologică, ci şi o evoluţie graduală a viziunii editoriale şi a structurii. Astăzi, într-o definiţie la îndemână, talk show-ul este emisiunea de televiziune care constă în punerea în scenă a unui spaţiu deliberativ, în care un jurnalist-moderator şi un număr variabil de invitaţi (pe care îi vom numi aici, cu o sintagmă a lui Charaudeau, “actori mediatici”) abordează, în registrul conversaţional şi convivial, o temă de interes public. În plus, ceea ce acest format de televiziune a câştigat în trecerea de la noţiunea de “dezbatere televizată” la aceea contradictorie de “talk show” (în engleză, “a vorbi” plus “spectacol”) este chiar apelul constant la dramatizare şi la senzaţional, la mobilizarea emoţiei, într-un cuvânt, la descentralizarea unei structuri care ameninţa să devină rigidă dintr-un exces de formalitate, dacă ar fi rămas la nivelul la care o propunea publicului televiziunea anilor ’50-’60: “Televiziunea anilor ’50 se dorea culturală şi se slujea, întru-câtva, de monopolul deţinut pentru a le impune tuturor produse cu pretenţii culturale (documentare, adaptări după opere clasice, dezbateri) şi pentru a forma gustul marelui public. 5 H. Brusini, F. James, Voir la vérité. Le journalisme de la télévision, ediţia a II a, Paris, PUF, 1998, p. 22. 16Talk show-ul de televiziune: Sclavul audienţei Televiziunea anilor ’90 caută, dimpotrivă, să exploreze şi să flateze aceste gusturi pentru a cuceri o audienţă cât mai largă, oferindu-le telespectatorilor produse brute, a căror paradigmă o constituie talk show-ul: felii de viaţă, exhibare fără perdea a unor experienţe trăite, de multe ori extreme, apte să satisfacă o anumită formă de voyeurism şi de exhibiţionism”6. Încercând să alieze, în aceeaşi definiţie, tradiţia genului şi actualizările sale recente, Noël Nel oferă cea mai nuanţată şi mai cuprinzătoare caracterizare a talk show-ului: “Apoteoză a media, transpunere electronică a tragediei greceşti, prin progresia dramatică pe care o conţine şi prin catharsis colectiv, complement indispensabil al democraţiei, talk show- ul reprezintă, finalmente, o structură în care intră în rezonanţă şi se contaminează două forme de reprezentare socială: statul-spectacol, cu eroii săi politici, şi televiziunea-stat, cu socializarea instantanee pe care o propune în cadrul marilor dezbateri ideologice“.7 Acelaşi teoretician francez a întreprins, la mijlocul anilor ’90, o analiză exhaustivă a dezbaterii televizate, avertizând totodată că, orice studiu pertinent asupra acesteia va fi obligat să ia în considerare comportamentul de comunicare al oricărui participant la confruntarea televizată, dinamica interacţională, abordarea scenografică a spaţiului spectacular şi tehnicile de filmare alese de realizator, fără a neglija, în acelaşi timp, situarea emisiunii în relaţie cu contextul său organizaţional şi evenimenţial. Întrebarea care se pune frecvent şi în mod îndreptăţit este aceea dacă dezbaterea televizată a dispărut şi a fost înlocuită de talk show, odată cu “americanizarea modelelor de comunicare televizuală”8 doar la nivelul nomenclatorului genurilor audiovizuale, sau cele două structuri coexistă, acoperind însă zone distincte de interes şi de popularitate. Majoritatea teoreticienilor mass-media admit existenţa ambelor “structuri dramaturgice şi deliberative”9, diferenţiindu-le însă la nivelul dispozitivului de mediatizare. În aria evaluărilor critice asupra televiziunii, noţiunea de “dispozitiv de mediatizare” a fost introdusă de Nel (1990), care a dezvoltat un cadru de interpretare valabil, la acest nivel, în egală măsură pentru dezbaterea televizată şi pentru talk show. Considerând că dimensiunea spectaculară a comunicării audiovizuale actuale este generată prin dispozitivul de mediatizare adoptat de televiziuni, analistul defineşte dispozitivul pornind de la următoarele coordonate specifice: 6 Pierre Bourdieu, Sur la télévision; suivi de l’emprise du journalisme, Paris, Liber - Raisons D’agir Eds., 1996, pp. 54-55. 7 Noël Nel, Le débat télévisé, Paris, Armand Collin, 1990, p. 9. 8 Roderick Hart, Seducing America. How Television Charms the Modern Voter, Londra, ediţie revăzută, Sage Publications, 1999, p. 24. 9 Robert Vion, La communication verbale – analyse des interactions, Paris, Hachette, 1992, p. 114. 17Talk show-ul de televiziune: Sclavul audienţei ·Eterogenitatea. Comunicarea televizată, atât la nivelul dezbaterii, cât şi la cel al talk show-ului, implică utilizarea unor resurse tehnologice şi a unor resurse simbolice (scenografie, actori mediatici, cadre de interacţiune, comportamente de enunţare). ·Reţea. Dispozitivul de mediatizare este o reţea de parametric instituţionali, în sensul că producerea unei emisiuni televizate este strict condiţionată de instituirea unor conjuncturi normative, tipice: moderatorul apare în studioul de televiziune (spaţiu anume echipat pentru transmisie), este coordonat prin sistemul de intercomunicaţie de producător şi de regizorul de emisie, în timp ce acesta din urmă este direct implicat în relaţionarea optimă a camerelor de luat vederi, creând astfel un regim de vizibilitate şi de spectacularitate specific. ·Strategia. Dispozitivul de mediatizare include o reţea de elemente eterogene, care îndeplinesc o funcţie strategică şi constă în transpunerea în fluxul televizual a unui proiect de comunicare, propriu nu doar emisiunii în sine şi echipei de realizatori care o susţine, ci şi viziunii globale a respectivului canal mediatic. Astfel, în calitatea sa de sistem de reprezentare, care participă la elaborarea unor funcţii cognitive, televiziunea postmodernă comportă două niveluri de analiză: unul figurativ, care cuprinde configuraţiile produse în timpul filmării şi al transmisiei, altul operativ, care se aplică transformărilor produse la nivelul practicilor semnificante şi al fondului epistemologic şi instrumental. De aceea, o interpretare critică adecvată atât a dezbaterii televizate, cât şi a talk show- ului trebuie să acorde atenţie dinamicii proprii fiecăreia dintre cele două emisiuni, apelând la cele mai noi concepte ale teoriei reprezentării, dar şi la noţiuni de epistemologie a comunicării, la semiologie şi la analiza efectelor discursului. Elementele de teorie a reprezentării, care ghidează demersul lui Noël Nel se sprijină pe studiul următorilor operatori fundamentali: ·A vedea şi a înţelege, pentru nivelul percepţiei; ·A gândi, pentru dimensiunea cognitivă; 18Talk show-ul de televiziune: Sclavul audienţei ·A crede (dar şi a credita şi a acredita), pentru nivelul afectiv şi al credibilităţii. În funcţie de traseul acestor operatori fundamentali, atât în dezbaterea televizată, cât şi în talk show se pot delimita două niveluri de transportare a mesajului audiovizual: -nivelul figurării (ca produs al unor coduri specifice, care induc un efect de realitate şi construiesc un spaţiu-timp drept, copie fidelă a realului); -nivelul reprezentării (construirea unui univers televizual prin intermediul unor coduri şi funcţii care “deschid figurarea către ficţiunea posibilă”10). Cu alte cuvinte, având la îndemâna o diversitate de mijloace tehnice şi conceptuale, televiziunea actuală îi propune telespectatorului, prin dispozitivul de mediatizare al dezbaterii şi, mai ales, al talk show-ului, un model perceptiv specific (care combină trei operatori: “a vedea”, “a înţelege” şi “a participa”). În pofida dinamicii continue şi ireversibile a fluxului televizual, telespectatorul îşi rezervă câteva puncte de recunoastere şi de reper (aşadar, elemente de minimă stabilitate), care structurează “punerea în ordine simbolică a realului”11: principii de repetitivitate, care produc efecte de serie, modalităţi particulare de operativitate, care instituie o dimensiune temporală proprie, şi o punere în scenă a realităţii, specifică fiecărei emisiuni. Potrivit lui Lochard12, dispozitivul de mediatizare îi permite observatorului avizat să sesizeze principii de organizare internă, corespunzătoare nu doar dezbaterii televizate şi talk show-ului, ci şi comunicării televizuale în ansamblu: Orice emisiune televizată este rezultatul unei “logici instituţionale”, transpuse într- un “proiect de comunicare”. În acest mod, o emisiune televizată este, într-un grad variabil, “predeterminată” de poziţionarea pe piaţa media, de identitatea şi de resursele canalului mediatic care o produce şi o difuzează. 10 Noël Nel, Le débat télévisé, Paris, Armand Collin, 1990, p. 13. 11 Idem 10 12 Guy Lochard, Espace(s) public(s) éuropeen(s) et disspositifs télévisuel, Paris, CNRS, 2000, pp. 116- 118 19Talk show-ul de televiziune: Sclavul audienţei O emisiune televizată include un procent semnificativ de imprevizibil, o marjă de risc, care nu poate fi estimată în dispozitivul de mediatizare (în special în situaţia transmisiunilor directe), fapt ce conduce la concluzia preliminară că, în general, emisiunea televizată reprezintă un cadru deschis de interacţiune. În interiorul acestui cadru de interacţiune, actori mediatici utilizează dispozitivul de mediatizare conform propriilor viziuni şi interese de reprezentare, însă fără a putea să modifice caracterul “parţial determinant, parţial emergent”13 al interacţiunii filmate. Din punctul de vedere al practicilor de mediatizare, dezbaterea televizată şi talk show- ul iniţiază şi dezvoltă proiecte specifice de comunicare. Deşi sunt distincte, de la o emisiune la cealaltă, aceste proiecte de comunicare implică, la un anumit nivel, al invariantelor, trei dimensiuni unitare: 1.Finalitatea. Ambele formate instaurează o reţea dinamică de relaţii între actorii mediatici participanţi, aceştia fiind învestiţi cu statute şi roluri de comunicare funcţionale doar pe parcursul respectivei interacţiuni filmate. 2.Perspective de evaluare. Dezbaterea televizată şi talk show-ul instituie, fiecare în parte, o perspectivă diferită asupra contextului social, economic, politic sau cultural în care se desfăşoară, precum şi un mod specific de reportare la actualitatea imediată. 3.Un cadru de interacţiune. Fiecare dintre cele două formate proiectează diferit interacţiunea dintre actorii mediatici, moderator şi public. Astfel, urmărind “asamblarea” distinctă a componentelor scenice şi simbolice din fiecare format, proiectele de comunicare şi elementele de bază ale dispozitivului de mediatizare, se face vizibilă distanţa dintre dezbaterea televizată şi talk show în televiziunea postmodernă. 13 Guy Lochard, Espace(s) public(s) éuropeen(s) et disspositifs télévisuel, Paris, CNRS, 2000, p. 46. 20Talk show-ul de televiziune: Sclavul audienţei II.1. Dezbaterea Situată, în registrul genurilor audiovizualului, în rivalitate evidentă cu talk show-ul, dezbaterea menţine, la nivel formal, acea aparenţă de “duel reglementat”, vizibilă în aproape toate campaniile electorale sau ori de câte ori reportarea la actualitatea imediată reclamă aducerea în faţa opiniei publice a unei probleme stringente sau de larg interes. Finalitatea acestui gen de emisiune rezidă în instituirea unui spaţiu deliberativ în care cel puţin trei actori mediatici, “orchestraţi” de unul sau mai mulţi moderatori, descriu, explică ori evaluează, de pe poziţii de confruntare, un subiect de maximă actualitate. Între elementele definitorii ale dispozitivului de mediatizare din cadrul dezbaterii, Charaudeau14 şi Lochard15 insistă asupra a trei coordonate pe care le vom analiza în continuare. II.1.1. Actorii mediatici Spre deosebire de talk show, dezbaterea impune o limitare cantitativă a participanţilor: minimum trei (doi interlocutori şi un moderator), maximum şase. Derogările de la aceste limite anulează finalitatea proiectului de comunicare fie prin imposibilitatea instituirii poziţiilor antinomice, de pe care să se lanseze polemica, fie din cauza degenerării în efectul de tip „forum”. II.1.2. Identitatea actorilor mediatici La o dezbatere televizată pot participa actori politici, comentatori, persoane publice reprezentante ale unor instituţii, grupuri sociale sau de apartenenţă, profesiuni şi afilieri. În general, în cadrul dispozitivului, identitatea socio-instituţională este actualizată sub forma unui statut mediatic asumat de către participant: candidat, martor, expert. Un element esenţial, 14 Patrick Charaudeau, Discours médiatique de l’information, Paris , INA, 1998. 15 Guy Lochard, Espace(s) public(s) éuropeen(s) et disspositifs télévisuel, Paris, CNRS, 2000. 21Talk show-ul de televiziune: Sclavul audienţei care departajează dezbaterea de talk show, este prezenţa fizică a publicului în spaţiul televizat, agreată de dezbatere ca o instanţă de interacţiune simulată (publicul se exprimă foarte rar, de regulă este o prezenţă controlată, care, cel mult, aplaudă, fără să îi fie admise alte intervenţii), în timp ce, în talk show, publicul se constituie ca o instanţă enunţiativă semnalată (emite mesaje pe banda forum, afişată permanent pe parcursul emisiunii), dublând astfel dispozitivul conversaţional instaurat şi vizualizat în studioul de televiziune. De remarcat că dezbaterile televizate de ultimă generaţie încearcă şi ele impunerea interactivităţii cu publicul în calitate de instanţă enunţiativă, prin iniţierea unor televoting-uri la care telespectatorii participă sau prin includerea în construcţia emisiunii a unor vox-uri (materiale înregistrate, prin care se manifestă poziţiile pro sau contra ale publicului faţă de o problemă pusă în discuţie). Mai mult, voci din rândul teoreticienilor atrag atenţia însă asupra caracterului parţial şi aleatoriu al televoting-ului, al vox-ului şi al mesajelor de pe banda forum, incluzând toate cele trei practici mediatice în seria interacţiunilor simulate ale actorilor expuşi dispozitivului televizual, cu publicul telespectator. II.1.3. Rolurile de comunicare Spre deosebire de talk show, dezbaterea televizată distribuie roluri de comunicare între unul sau mai mulţi moderatori, participanţii la dialog şi publicul prezent în platou. Dacă rolurile de comunicare ale invitaţilor sunt prioritar explicative sau evaluative, rolul jurnalistului-moderator variază în funcţie de gradul de implicare al acestuia în contextul mediatic. Nu trebuie neglijat faptul că procentul de spontaneitate şi emergenţă al unui talk show este considerabil mai mare faţă de cel al unei dezbateri. Aceasta înseamnă că, spre deosebire de talk show, care este conversaţional, imprevizibil şi nu este în mod obligatoriu structurat în funcţie de o urgenţă tematică, dezbaterea e comandată de rigorile imperative ale unui subiect din actualitate, care trebuie prezentat, explicat sau elucidat, în aspectele sale controversate, pentru publicul telespectator. Ar fi eronat să presupunem că dezbaterea televizată nu implică, în dispozitivul său de vizibilitate şi o importantă miză spectaculară, însă în talk show textul spectacular şi calitatea de actori sociali a invitaţilor şi, implicit, a moderatorului sunt net superioare, comparative cu dezbaterea. De altfel, o distincţie esenţială între dispozitivul mediatic al talk show-ului şi acela al dezbaterii e operată prin rolul moderatorului. În dezbatere, aceasta din urmă poate să deţină: 22Talk show-ul de televiziune: Sclavul audienţei ·un simplu rol constitutiv şi reglator – deschide şi închide dialogul filmat prin formule stereotipe, prezintă interlocutorii, distrubuie luările de cuvânt, dar îşi păstrează statutul unui arbitru echidistant la nivelul negocierilor, alternanţelor şi schimburilor care se produc “în structurile conversaţionale ale contractului de comunicare dintre participanţi”16; ·un rol evaluator – atunci când intervenţia moderatorului depăşeşte limita unui monolog minimal, cu funcţie coercitivă privind accesul la cuvânt sau durata aserţiunii fiecărui participant la dezbatere, depăşind aşadar postura de “gardian al firului discursiv”17, pentru a se implica în dezvoltarea ierarhiei conversaţionale prin iniţiative de tipul infirmării, confirmării sau acceptării, al investigării, al ofertei ori al cererii de informaţie. Toate acestea sunt intervenţii reactive care, însumate, îi conferă moderatorului un rol de comunicare valorizator; ·un rol de (auto)reprezentare – acesta se află în strânsă legătură cu identitatea mediatică a jurnalistului, care poate fi o “figură” consacrată a canalului de televiziune, încadrat în ierarhia internă a unei redacţii a postului respectiv sau poate fi un comentator notoriu din presa scrisă, care îşi afirmă temporar calitatea de moderator într-o emisiune televizată. În această din urmă situaţie, în politica editorială a postului de televiziune e marcată întreruperea unei rutine mediatice, iar apariţia inedită a moderatorului “extern”capătă caracter de excepţie: capitalul de imagine al jurnalistului invitat ca moderator modifică orizontul de aşteptare al publicului telespectator, în general în sensul amplificării exigenţelor acestuia. Însă indiferent că este vorba de un jurnalist din structura proprie a canalului mediatic sau de un invitat, statutul de moderator îi atribuie celui care îl deţine, pe de o parte, rolul de reprezentant legitimat al publicului, pe de altă parte, pe acela de delegat al instituţiei mediatice. Nu în ultimul rând, moderatorul în cauză iniţiază, odată cu fiecare apariţie televizată a sa, o exersare a propriei reprezentări, aceasta însemnând expunerea repetată a unei imagini, a unei competenţe profesionale şi de persuasiune. 16 Noël Nel, Le débat télévisé, Paris, Armand Collin, 1990, pp. 78-80. 17 Noël Nel, Le débat télévisé, Paris, Armand Collin, 1990, p. 86. 23Talk show-ul de televiziune: Sclavul audienţei II.1.4. Secvenţele de platou Destul de frecvent, dispozitivul mediatic al dezbaterii televizate poate să includă, de asemenea, materiale înregistrate (reportaje, anchete, sondaje de opinie) şi difuzate în cadrul transmisiunii directe, cu scopul evident de explicitare sau de intensificare a argumentării dezvoltate, în platou, în intervenţiile participanţilor. II.1.5. Punerea în scenă vizuală a participanţilor Tipologia cadrelor de filmare, stabilită după criteriul apropierii şi al depărtării, ca şi modul de dispunere a participanţilor în platou sunt elemente importante în orice analiză pertinentă a dezbaterii televizate. Spaţiul studioului de televiziune devine, ca spaţiu de desfăşurare al dezbaterii televizate, un loc scenic, riguros structurat. Atât dispozitivul scenografic, cât şi punerea în cadru vor ţine seama, invariabil, de o gramatică a modurilor de dispunere teritorială şi vizuală, limitate ca număr şi capabile să decupeze o “interioritate” şi o “exterioritate” a spaţiului, precum şi câteva trasee fizice şi vizuale. Astfel, studioul de televiziune devine un “topos valorizat”18 care evidenţiază, deopotrivă, comportamentele, relaţiile şi dispunerile spaţiale care au loc în interiorul său. Aşa, de pildă, dispunerile spaţiale cele mai frecvente şi semnificative în cadrul unei dezbateri televizate sunt: plasarea diametrală, concentrică şi triadică – structuri cărora le-am adăugat inclusiv exemplificări grafice. În dispunerea diametrală, o axă centrală divide în două zone egale spaţiul scenic. Acest model diametral de dispunere determină o închidere spaţială, în intervalul căreia, din punct de vedere vizual, se va delimita o zonă a spaţiului înglobat, care are un punct de fugă spre cealaltă suprafaţă, a exteriorităţii înglobate. Uneori, când în această dispunere sunt plasaţi mai mulţi locutori – poziţia sugerează confruntare şi conflict, situaţie de comunicare în care gros-planul (dacă acceptăm planul ca unitate minimă semnificantă a vizualităţii) va fi o imagine a raportului de forţă. 18 Noël Nel, Le débat télévisé, Paris, Armand Collin, 1990, p. 101. 24Talk show-ul de televiziune: Sclavul audienţei În aceeaşi ipostază însă cu dispunerea a doar doi locutori, gros-planul poate fi o imagine afectivă, dacă situaţia de comunicare este nonconflictuală, aşa cum se întâmplă, de multe ori, în talk show. În structura concentrică, personajele sunt dispuse după un model spaţial care se “auto- înrămează”. În această formulă de plasare a locutorilor în spaţiul scenic intervine o disjuncţie evidentă între interioritatea centrală şi exterioritatea periferică, aceasta din urmă putând fi reîncadrată, la rândul ei, într-o altă structură. Formula concentrică de dispunere spaţială este una foarte dinamică, deoarece conferă cadrului o sugestie de arenă sau de spaţiu deliberativ activat. Totodată, această configuraţie scenică delimitează cu fermitate o zonă a actanţilor participanţi la dezbatere şi o alta a spectatorilor (valabilă în situaţia în care există public în platou). Această distribuire a zonelor în scenă cu reprezentaţie şi lojă cu spectatori accentuează sugestia de spectacol. Dinamismul organizatoric al modelului este sesizabil şi la nivel vizual, deoarece permite succesiuni alerte de planuri: plan ansamblu (de descriere), plan general de audienţă, planuri medii şi prim-planuri. Structura triadică îmbină caracteristicile modelului diametral cu ale celui concentric, precum şi raportul dimensional între orizontalitate şi verticalitate. Această situare pe înălţime a unghiului de vedere permite alternarea, la nivelul registrului vizual, a planurilor medii şi a planurilor generale, cu imaginile plonjate, acestea din urmă oferind o sugestie de introspecţie a contextului scenic. În orice caz, atât modelele complexe de dispunere spaţială sau de punere în scenă vizuală, cât şi sistemul multidimensional de interacţiuni pe care le iniţiază dezbaterea televizuală, aşa cum o propune noua vârstă, postmodernă, a ecranului, îndreptăţesc concluzia că orice demers critic următor asupra acestui gen audiovizual va trebui să părăsească modelul linear sau informaţional de comunicare în favoarea unei abordări integrate. Abia analiza comunicării televizuale din cadrul dezbaterii, ca un tip de comunicare elaborat şi rezonant la mai multe niveluri, va conduce în mod firesc interpretarea spre modele constructiviste şi discursive. Actualmente, acestea par singurele capabile să reveleze multitudinea de relaţionări specifice care se produc, de pildă, într-o dezbatere politică sau într-una culturală, ca şi în orice format actual, difuzat de televiziune: “Fiecare “podus final” difuzat de media de informare (pe care receptorii le consumă, iar noi, cercetătorii, le analizăm) este o configuraţie discursivă profund eterogenă, rezultat al unor negocieri multiple: produsul este traversat de strategiile 25Talk show-ul de televiziune: Sclavul audienţei diferiţilor actori care intervin în producerea sa. Altfel spus, este vorba de o suprafaţă discursivă care devine locul de întâlnire al unor operatori strategici de mare diversitate”19. II.2. Talk show-ul O persoană (căreia nu îi spunem, deocamdată, aici, decât “persoană”) este invitată de către cineva din echipa de producţie la un talk show în direct. Îi sunt comunicate, bineînţeles, data, ora, locaţia (platou de televiziune ori alt amplasament), canalul de televiziune, moderatorul şi formatul emisiunii, fără a uita, desigur, tema de discuţie. Însă în privinţa acesteia din urmă, vocea de la telefon ori mesajul de pe e-mail sunt destul de prudente, fiindcă e un lucru ştiut chiar de către cel mai puţin iniţiat participant la o asemenea conversaţie filmată că, odată cu acceptarea “intrării în direct”, la un talk show, se declanşează o întreagă aventură mediatică, împărtăşită între moderator şi interlocutorul (interlocutorii) săi. De îndată ce a răspuns “da” convocării la un talk show, într-un studio de televiziune, conştient sau nu, interlocutorul devine un candidat la celebritate, supus intempestiv tuturor urgenţelor acesteia. Dacă, prin implicarea în dispozitivul unei dezbateri televizate, participantului i se pretindea să fie credibil, competent, combativ şi convingător, talk show-ul îl determină, pentru scurt timp, să rămână parţial captiv în reţea, aceasta fiind, după o inspirată expresie a lui Lucien Sfez, “o tehnologie a spiritului”, un fel de metaconcept, capabil să substituie, în postmodernitate, fostele sintagme-fetiş ale teoreticienilor: “sistem” şi “structură”. Ca “figură esenţială a imaginarului contemporan”20, termenul “reţea” va combina, în cazul talk show-ului – în regim de simultaneitate – discursivitatea şi strategia, dominaţia şi schimbul, interioritatea şi exhibarea, într-un cuvânt: medierea, la vedere, a socialului condensat şi pus în reprezentare. Fără nici o intenţie de a fi metaforici, distanţa de la dezbatere la talk show sau, în altă ordine, de la interviul televizat la talk show este aceea de la “credibil” la “seducător”, de la “competent” la “carismatic”, de la “polemic şi combativ” la “sociabil şi disponibil”, talk show-ul încercând să acrediteze ca valabile şi funcţionale atuuri pe care celelalte genuri ale audiovizualului le clasifică în registrul secund, al spectacolului. 19 Eliseo Veron, “Médiatisation du politique: Stratégie, acteurs et construction des collectifs”, in Communication et politique, Hermes 17-18, Paris, CNRS, 1995, p. 204. 20 Lucien Sfez, Art et technologie: affrontement ou collaboration?, Festival électronique de Rennes, 1998, p. 16. 26Talk show-ul de televiziune: Sclavul audienţei În mai mare masură decât alte genuri audiovizuale, talk show-ul supune întreaga situaţie de comunicare pe care o iniţiază unei reguli globale a telegeniei, participanţii (moderator şi invitaţi) interacţionând mai ales pentru a fi “văzuţi”, iar calificativul “a da bine la televizor” într-un talk show echivalează cu o legitimare absolută în faţa publicului. Legitimat, aşadar, prin expunere şi prin capacitatea personală de a performa în faţa camerei de luat vederi, participantul la talk show îşi arogă rapid inclusiv dreptul la o anumită complicitate cu auditorul său, (tele)spectatorul din faţa ecranului, în raport cu care devine un fel de “enunţiator autorizat”21 al normei, al conversaţiei fireşti, oferite temporar şi pe cauţiune unui medium. Când vorbeşte despre o “dimensiune spectaculară şi simultan speculativă” în talk show, Landowski22 are în vedere inclusiv această manieră insidioasă a genului de a-l angrena pe telespectator, nu în calitate de martor, ci în postura activă, de coautor, într-un demers comun. Dacă la un spectacol de teatru, de pildă, distanţa socială şi spaţială între scenă şi fotoliul spectatorului se menţine aproape constant, în talk show, graţie dispozitivului televizual, chipul actorului mediatic e izolat în prim-plan şi detaşat de contextul său iniţial, pentru a fi instalat într-o nouă relaţie de proximitate: cu alţi participanţi din platou şi faţă în faţă cu privitorul, în propria lui sufragerie. Deşi recunoaşte că talk show-ul apelează, ca şi dezbaterea televizată, la mecanismele de amplificare simbolică ale unei întregi infrastructuri dramaturgice, Noël Nel pare oricând predispus să admită superioritatea acesteia din urmă, în timp ce talk show-ul i se înfăţişează ca o concesie à l’américaine făcută “supremaţiei audienţei şi indicelui de satisfacţie prin televiziune”, o simplă discuţie “amabilă, de salon, fără asperităţi şi fără profunzime, îndepărtată de euristică, cea care convoacă scenele imaginare ale stadionului sau ale arenei”23. În timp ce dezbaterea televizată, ca “reţea plurală de coduri”, reprezintă, în opinia teoreticianului francez, dezvoltarea, într-un spaţiu scenic, “a unui program narativ şi argumentativ al actanţilor”24 expuşi dispozitivului televizual, întrebarea care se pune este dacă talk show-ul (ca versiune filmată a conversaţiei relaxate) îşi păstrează funcţia de a (re)produce un model de a fi şi de a manifesta puterea, influenţa, dominaţia sau persuasiunea. 21 Noël Nel, Le débat télévisé, Paris, Armand Collin, 1990, p. 41. 22 E. Landowski, “Voir et etre vu: un certain régime de visibilité”, in Espaces et Société, 1991, p.11. 23 Noël Nel, Le débat télévisé, Paris, Armand Collin, 1990, p. 23. 24 Noël Nel, Le débat télévisé, Paris, Armand Collin, 1990, p. 101. 27Talk show-ul de televiziune: Sclavul audienţei Practica jurnalistică a talk show-ului, ca şi analizele sistematice ale audienţelor acestui gen au demonstrat că doar la o privire superficială el ar putea fi considerat drept o degenerare sau o variantă facilă a unei sume de norme situaţionale, conversaţionale şi discursive ale dezbaterii, când, în fapt, talk show-ul iniţiază o versiune nouă, aparte, de performare arbitrată a actorilor mediatici şi, totodată, o instrumentare a emoţiei, inedită, capabilă să modifice repertoriul personal şi cognitiv al celui care se află în faţa televizorului. În altă ordine de idei, tocmai aceste mutaţii incomode pe care talk show-ul le provoacă în armonia aparent stabilită a genurilor audiovizualului fac din el un campion al audimatului, contestat şi iubit în aceeaşi măsură. Când Pierre Bourdieu invocă “dezbaterile cu adevărat false sau fals adevărate” ale televiziunii actuale25, propune talk show-ul ca model de constrângere pentru participantul care nu este “un profesionist al platoului” şi nu cunoaşte regulile jocului: “Există un univers al clienţilor buni, care se simt ca peştele în apă şi există, apoi, ceilalţi, peştii afară din apă, când nu eşti cât de cât pregătit, ajungi să răspunzi la nişte chestiuni care nu se pun”26. Între argumentele care fac din talk show o emisiune televizată indezirabilă pentru elite, sociologul enumeră, la o primă impresie, formulată “la nivel fenomenal”: falsa egalitate formală impusă între invitaţii prezenţi în platou, derutantul model a catch-ului, pe care îl propagă logica specifică a jocurilor de limbaj, aşa-zisa preeminenţă a dispozitivului (discuţiile pregătitoare, cu invitaţii, înaintea transmisiei, iau, după părerea analistului, forma unei cvasirepetiţii), neacordarea de asistenţă discursului (aici teoreticianul reclamă o adevărată “misiune socratică” a moderatorului, care trebuie să îi ajute pe cei “defavorizaţi” să îşi susţină opiniile la televizor). Dincolo de idiosincrazia unui timid incurabil în faţa camerei de luat vederi, depistăm totuşi între comentariile lui Bourdieu recunoaşterea valorii de paradigmă a talk show-ului între genurile audiovizualului contemporan, aşa încât recurgem la o succintă trecere în revistă a principalelor elemente distincte ale dispozitivului de mediatizare al acestuia. 25 Pierre Bourdieu, Sur la télévision; suivi de l’emprise du journalisme, Paris, Liber - Raisons D’agir Eds., 1996, p. 32. 26 Ibidem, p. 39. 28Talk show-ul de televiziune: Sclavul audienţei II.2.1. Clasificare ·Talk-show controversă Tema propusă nu are un răspuns definitiv. Moderatorul alege doi invitaţi, pro şi contra, şi arbitrează duelul ideilor. La începutul emisiunii se face o scurtă prezentare a subiectului. Această prezentare (cu voci incluse) sub forma unui pachet (package) poate fi citită de altcineva decât moderatorul. Al treilea invitat (specialistul) poate fi prezent în studio, dacă tema este foarte controversată, sau se poate renunţa la el. Moderatorul va avea grijă ca invitaţii să vorbească un timp egal. Pericolul cel mare este ca discuţia să se aprindă şi să alunece spre injurii. Moderatorul trebuie să stopeze această tendinţă, fie verbal, fie întrerupând discuţia prin difuzarea unui moment publicitar. La alegerea invitaţilor, realizatorul trebuie să invite doi vorbitori care au o anume susţinere logică a ideilor. Motivaţia pentru care sunt invitaţi este de a prezenta un punct de vedere despre tema în discuţie, şi nu de a face un discurs partinic, alcătuit numai din lozinci. Intervenţiile ascultătorilor trebuie să fie scurte şi în ton cu subiectul emisiunii. Cu cât vor fi găzduite mai multe telefoane în emisiune, cu atât mai dinamică va fi emisiunea. Telespectatorii vor fi rugaţi, încă de la prima intervenţie, să fie concişi. Emisiunea nu va avea concluzie. În final se poate relua întrebarea de la început sau se răspunde la întrebarea ultimului telespectator. Printr-un asemenea tip de talk-show se urmăresc două scopuri: lămurirea telespectatorilor şi oferirea unei imagini cât mai veridice despre participant. Moderatorul nu trebuie să-şi propună „desfiinţarea” invitaţilor, ci doar să acţioneze în funcţie de aşteptările publicului, fără a fi brutal cu un invitat şi mărinimos cu celălalt. Dacă moderatorul nu-şi poate stăpâni simpatia/antipatia, acest fapt se va întoarce împotriva sa, prin telefoanele de la telespectatori. Acestea se vor referi mai mult la comportarea moderatorului şi mai puţin la subiectul emisiunii. 29Talk show-ul de televiziune: Sclavul audienţei ·Talk-show-ul de personalitate În acest program este un singur invitat. Ideea emisiunii este de a contura o personalitate şi pentru acest motiv moderatorul îşi poartă invitatul prin mai multe zone, contrazicându-l deseori, cu scopul de a asigura reuşita emisiunii. Un invitat vine la emisiune încercând să creeze o anume imagine. Acea imagine e parţială şi neautentică. Talk-show-ul este un efort de sinceritate. Moderatorul ajunge să fie câteodată manipulat de invitat, prin insistenţa sau refuzul unor răspunsuri. Doar cel care conduce emisiunea decide care sunt întrebările pe care trebuie insistat. O anume personalitate poate fi pusă mai bine în evidenţă şi prin unele intervenţii telefonice în direct, de la persoane care îl cunosc şi care îi pot adresa o întrebare pertinentă. Talk-show-ul de personalitate se constitute şi într-un bilanţ al activităţii publice de până acum a invitatului. Biografia invitatului, declaraţiile sale anterioare, gesturile de frondă trebuie cunoscute de realizator, care oricând poate face apel la memorie întrebând „De ce v-aţi comportat aşa în modul respectiv, în acea situaţie?”. Acest gen de talk-show se aseamănă cu un interviu mai extins. Deosebirea este că interviul dezvăluie, pune în valoare un om, iar prin întrebările din talk-show se scormoneşte adânc, are loc o disecţie publică pe masa de operaţie a postului de televiziune. Talk-show-ul de personalitate pune în evidenţă inteligenţa, spiritul de fineţe, spontaneitatea, ordinea ideilor unei persoane şi sinceritatea sa. Interviul este mai restrictiv, mai explicativ, mai dispus să accepte punerea în valoare a erudiţiei. La talk-show aproape totul este permis, cu excepţia calomniilor şi defăimărilor. În rest, e o confruntare, moderatorul vrea să-şi aducă invitatul în dificultate, oaspetele din emisiune vrea să-şi conserve sau să-şi amplifice o imagine. Şi acest gen de program se încheie nedecis, concluzia aparţinând telespectatorilor. 30Talk show-ul de televiziune: Sclavul audienţei ·Talk-show în exclusivitate cu telespectatorii Dacă există o temă propusă de moderator, atunci acest tip de talk-show poate fi asemuit cu un exerciţiu civic. Telespectatorului i se cere părerea într-o problemă, este consultat dacă o decizie e bună sau greşită. Dacă discuţia este liberă, ea poate lua forme diverse: telespectatori disperaţi implorând ajutor, telespectatori puşi pe şotii care văd în moderator un , „baiat de gaşcă”, telespectatori dispuşi să-şi prezinte obsesiile în direct. Moderatorul trebuie să se plieze pe telespectator, să-l înţeleagă, să-l asculte. Spiritul de contrazicere trebuie să fie şi aici prezent. În faţa unei poveşti lacrimogene, moderatorul poate face o glumă sau chiar se poate minuna de întâmplare. În faţa accesului de brutalitate verbală, gluma salvează iarăşi tensiunile. Se poate întâmpla, dacă talk-show-ul continuă şi după miezul nopţii, să se audă înjurături pe post. O replică salvatoare este „Domnul meu, cu această înjurătură aţi ocupat locul întâi la concursul de imbecilitate”. Asemenea tip de talk-show poate fi folosit şi ca o cale prin care să se discute programele proprii ale postului de televiziune, aşteptându-se sugestii şi păreri pertinente de la telespectatori. Condiţia este ca moderatorul să-şi dorească critica, să nu fie deranjat dacă se primesc observaţii mai dure. Dacă işi va păstra calmul, el va fi apreciat de telespectatori, care vor descoperi un om ce-şi recunoaşte greşelile şi limitele. II.2.2. Aşezarea în grila de programe În fixarea zilei şi a orei de difuzare a unui talk-show, trebuie să luăm în seamă disponibilitatea telespectatorului de a urmări un program mai lung, care îi solicită atenţia. Dimineaţa şi la orele amiezii nu se programează astfel de emisiuni, deoarece, în primul caz, telespectatorul are nevoie de ştiri scurte şi amestecate cu bună-voie, în al doilea caz, întârzierile întoarcerii de la serviciu îi vor face pe telespectatori să ajungă la mijlocul sau la sfârşitul emisiunii. De obicei în week-end se evită a se programa talk-show-uri, cu excepţia celor sportive. Ora de la care se poate programa un talk-show este 18.00. Daca ne propunem să realizăm un talk-show politic, e bine ca acesta să înceapă până la ora 21.00. Un talk-show cu o tematică mai lejeră poate fi programat şi după ora 22.00. Se pot face talk-show-uri în fiecare zi, în 31Talk show-ul de televiziune: Sclavul audienţei funcţie de tematica lor, cu moderatori diferiţi. Poate exista un talk-show zilnic, cu un singur moderator, care să aibă aceeaşi oră de începere. Un talk-show nu se introduce de ,,umplutură" în grila de programe. Contează, în primul rând, cine realizează acea emisiune, cât de dispus la efort este (zilnic sau săptămânal), de ce echipă dispune pentru pregătirea programului şi care este motivaţia care îl face să se încumete la un asemenea demers jurnalistic. II.2.3. Contextul de mediatizare Cu foarte rare excepţii, talk show-ul este o emisiune de prime-time. Comerciale sau publice, generaliste ori tematice, televiziunile care difuzează talk show-uri localizează acest format în intervalul orar 19.00-22.00 din grila de programe. Fiind un gen reactiv şi de atitudine, sub aparenţa dezinhibată şi informală a unei conversaţii în platou, strategiile clasice de programare îl recomandă ca emisiune cu caracter serial, derulată de obicei în afara zilelor de week-end sau ca emisiune cu frecvenţă săptămânală (fiind preferată, de asemenea, o zi lucrătoare a săptămânii). Dacă un canal de televiziune îşi defineşte în mare măsură identitatea prin profilul principalului jurnal de ştiri, difuzat în prime-time, barometrul “temperamentului” său mediatic este talk show-ul pe care îl programează, de obicei, pe acelaşi tronson orar, de luni până joi. II.3. Moderatorul de talk show II.3.1. Imaginea moderatorului Dispuşi de obicei faţă în faţă şi stabilind o relaţie de nonconfruntare, moderatorul talk show-ului şi invitatul său par să împartă poziţii egale, fără intenţia declarată de a polemiza. Ceea ce nu pare însă obligatoriu polemic este, sau cel puţin ar trebui să devină, gradual, prin mobilizarea progresivă nu doar a strategiilor discursive, ci şi a modalităţilor paralingvistice, kinestezice şi proxenice, o tranzacţionare de influenţă27. 27 Alex Muchielli, Nouvelles méthodes d’étude des communications, Paris, Armand Collin, 1998, p. 109. 32Talk show-ul de televiziune: Sclavul audienţei Astfel, în spaţiul determinat al studioului de televiziune, devenit nu doar spaţiu scenic, ci şi cadru de negociere, moderatorul şi invitatul său îşi vor institui o “lume comună”, generată exclusiv pe durata interacţiunii lor. În registrul conceptelor de bază ale modelului constructivist al comunicării, moderatorul şi interlocutorul său iniţiază un contract de comunicare, urmat – în momentul plasării în faţa camerelor de luat vederi – de un proiect de comunicare, ale căror intenţii şi miză devin reperabile doar în flux, dată fiind elaborarea în linearitate a mesajului verbal, dar şi a celorlalte mesaje paralingvistice (mimică, gesturi, direcţionări ale privirii), acestea din urmă devenind veritabili indici ai (auto)reprezentării, atât pentru moderator, cât şi pentru invitat. Nu ar trebui să ne lăsăm induşi în eroare de falsa intimitate creată între protagonişti prin elemente scenografice ale studioului de televiziune sau datorită efortului regizoral de punere în reprezentare. Caracterul public şi “televizat” al talk show-ului constituie un insurmontabil element de intruziune în afişata familiaritate a actorilor mediatici. Întocmai ca nişte interpreţi, ei îşi “joacă” dezinvoltura şi par să uite de existenţa dispozitivului mediatic, când, în fapt, se situează într-un permanent schimb de atribuiri, în prezenţa acestuia. Spre deosebire de jurnalistul care realizează un interviu sau cel care conduce o dezbatere, moderatorul unui talk show îşi asumă integral un rol şi nu doar un comportament de enunţare. Moderatorul devine personaj într-o iluzie scenică, într-un univers spectacular coerent, în care, de pildă, Marius Tucă, insul civil, seamănă leit, dar nu e nici o clipă acelaşi cu personajul titular din Marius Tucă Show. Tucă – jurnalistul în blue jeans – face declaraţii publice în ton emfatic: “Cu regret vă anunţ încetarea din viaţă a talk show-ului în care participanţi erau o masă, un moderator şi doi invitaţi. S-a născut şi-şi trăieşte existenţa talk show-ul la masa căruia stau idei, principii, oameni, nu figuri, talk show-ul care nu trăieşte de pe urma senzaţionalului” (Panache, 2005), în timp ce Marius Tucă din show-ul televizat poartă, invariabil, cămaşă, traversată uneori de bretele frapante, şi pare că se lasă protejat de simbolul ofensiv al unui microfon din anii ’50. Tucă din show nu priveşte în obiectiv, dar a ştiut să „răstoarne” acest handicap al lipsei de contact vizual cu telespectatorul într-o marcă inconfundabilă. Tucă din show e paradoxal şi imprevizibil (de la mormăiala ironică şi interpelarea agresivă, pâna la candoarea stângace cu care i-a oferit, în direct, un buchet de trandafiri albi Adrianei Iliescu – cea care a devenit mamă la 67 de ani). 33Talk show-ul de televiziune: Sclavul audienţei În urmă cu mai mult de un deceniu, Patrick Charaudeau28 atrăgea atenţia asupra faptului că talk show-ul acordă prioritate în special argumentelor şi conduitelor de comunicare bazate pe “experienţa cotidiană” a invitatului şi a moderatorului, în timp ce originea acestui gen al audiovizualului ar trebui căutată în “dezbaterea unor fapte de societate”. Astăzi, caracterul monden şi diurn al acestui gen este integral convertit în ceea ce teoreticienii numesc “textul spectacular” al talk show-ului. Este vorba de o “partitură” foarte elaborată, care transpune lumea naturală în versiunea ei simulată (dacă ne-am îngădui să folosim conceptele lui Baudillard), care jonglează, pentru a seduce, cu manevrări echivoceale veridicităţii: fenta, iluzia împărtăşită, ambiguitatea căutată. Raţionamentul principal în virtutea căruia susţinem că talk show-ul este nu doar o comunicare sincretică, aşa cum afirmă Noël Nel când vorbeşte despre dezbatere, ci o situaţie totală de comunicare, este acela că finalitatea proiectului său constă în a-l “capta” pe interlocutor, în timp ce pare că îl informează, că îl flatează chiar şi că îl amuză. Moderatorul joacă mai multe roluri: 1. Coordonează pregătirea emisiunii. 2. Conduce discuţia. 3. Comunică permanent cu regia de emisie. 4. Este mereu cu ochii pe ceas pentru a face loc reclamelor şi pentru a nu depăşi spaţiul de emisie. 5. Întocmeşte un desfăşurător al momentelor emisiunii. Improvizaţia, în televiziune, este întotdeauna bine pregătită. În spatele spontaneităţii stau ore întregi de trudă. Întrebările „deştepte” sunt gândite în echipă, iar ritmul alert al emisiunii este dat de câteva reguli (condiţii) care trebuie respectate în primul rând de moderator. El îndeplineşte câteva condiţii necesare pentru ca emisiunea sa să aibă succes (audienţă): ·să stăpânească foarte bine limba română, să cunoască inţelesul cuvintelor pe care le foloseşte ; ·să fie fluent în vorbire, să nu facă pauze, să nu repete, să nu ezite, să fie clar în întrebări; ·să fi făcut zeci (poate chiar sute) de interviuri înainte de a ajunge în postura de moderator; 28 Patrick Charaudeau, Discours médiatique de l’information, Paris, INA, 1998. 34Talk show-ul de televiziune: Sclavul audienţei ·să fie curios, să aibă chiar o curiozitate bolnavicioasă, să nu lase un subiect neepuizat, să-şi „stoarcă” invitatul (invitaţii) până când obţine un răspuns limpede; ·să ştie să asculte, dar, în acelaşi timp, să nu-şi lase invitaţii să vorbească mai mult de două minute; ·să cunoască tactica intervenţiei prompte, care nu înseamnă întrerupere, ci se foloseşte în momentul în care invitatul are o mică ezitare sau, pur şi simplu, „îşi trage sufletul”; ·să cunoască bine subiectul pus în discuţie; ·să-şi stăpânească reacţiile, să nu se enerveze, să nu aibă opinii, ci doar nedumeriri; ·să nu fie o persoană deprimantă; ·să acorde respect invitaţilor (dar să nu fie copleşit de aceştia şi nici să nu-i laude) şi să aibă o anumită curtenie cu telespectatorii; ·să ţină cont de faptul că audienţa unei emisiuni se caştigă dacă despre ea se povesteşte „din om în om”, această situaţie însemnând că în emisiune e nevoie să existe lucruri care pot fi povestite. Moderatorii pot fi deja ziarişti lansaţi în presa scrisă, cu faimă, cunoscuţi pentru radicalismul lor sau verbul vivace de care se folosesc. Pentru a fi la fel si în faţa camerelor, ei au nevoie de un producator, care să-i inveţe culisele emisiunii. Moderatorul de talk-show are şi un statul social în comunitatea unde emite postul de televiziune. El este un prieten al familiei, e „un om de-al casei”, scorţoşenia, aroganţa şi lăudăroşenia trebuind să-i fie străine. Realizatorul de talk-show nu se confundă cu vreo autoritate, care rezolvă litigii funciare sau împarte locuinţe. El este un om ca toţi ceilalţi, ceva mai interesat de mersul lucrurilor: nu dă verdicte, ci întreabă, nu judecă, ci are nedumeriri, nu dă lecţii de moralitate, ci cultivă implicit o moralitate a bunului-simţ, prin pluralitatea de opinii, prin refuzul vulgarităţilor şi a injuriilor, prin acceptarea diferenţelor de mentalitate, pregatire şcolară şi opţiune politică. II.3.2. Reguli pentru realizarea emisiunii ·E mai util să-ţi cumperi o pungă mare de popcorn şi să rămâi în faţa ecranului ca să te uiţi la talk show-ul făcut de altcineva decât să-l faci tu însuţi, fără o documentare minuţioasă şi adecvată. Fiindcă uitându-te la un talk show sau la o dezbatere bine realizată de un alt jurnalist, înveţi câte ceva din “tacticile adversarilor”, în timp ce 35Talk show-ul de televiziune: Sclavul audienţei angajându-te într-o asemenea tentativă, fără siguranţa pe care ţi-o dau informarea deplină şi reflectarea atentă asupra subiectului, e ca şi cum ai conduce ultimul model de limuzină, fără să ştii care e frâna şi care e acceleraţia. ·Într-un talk show, pare ca trebuie să ştii totul şi să poţi vorbi despre orice, dar nu-ţi alege informaţii din zece surse, lăsând detaliile şi datele contradictorii să te sufoce. Lucrează eficient, ca un om de afaceri: compară ofertele; selectează-ţi doar furnizorii credibili, pentru chestiuni esenţiale şi verifică-i; cumpără un singur produs şi nu economisi când e vorba de calitate – moda se schimbă repede şi, ca să fii competitiv, mâine ai să vrei din nou, ce e mai bun. ·Nu îţi subestima asistenţa. Între cei care te vad şi te aud sunt şi câţiva la fel de buni ca tine, aşa încât: fii autoritar, fără să te încrunţi, fără să te alarmezi şi fără să ridici vocea; îmbracă-te îngrijit, fără să pară însă că, în fiecare seară, se transmite la televizor propria ta nuntă; din când în când, e bine să zâmbeşti, chiar dacă eşti pe scaunul moderatorului. ·Convoacă-ţi oaspeţii puţin mai devreme faţă de ora obişnuită de începere a “spectacolului” şi, chiar dacă în faţa camerelor de luat vederi din platoul de televiziune urmează să aibă loc o adevărată reprezentaţie, lasă-le impresia că se află într-un loc familiar, unde sunt bine veniţi. Protejează-i pe cei timoraţi şi oferă-le siguranţa tuturor, anticipând, într-o oarecare măsură momente din desfăşurarea acţiunii: tema, întrebările, concluziile, camera de prim-plan repartizată fiecăruia. ·Machiajul, probele de sunet, repartizarea în studio sunt elemente artificiale, în măsură să îi crispeze pe neavizaţi. Ca moderator, fii persoana care dă exemplul de naturaleţe, aşa că: nu-ţi consulta notiţele până în ultima clipă, în prezenţa invitaţilor tăi; când deja au sosit, fii machiat, surâzător şi atent, astfel încât să poţi observa reacţii şi amănunte care îţi vor fi de folos în momentul transmisiunii directe – cum îşi folosesc argumentele, care e ritmul de vorbire al fiecăruia, dacă îi pot asculta, cu atenţie şi calm, pe ceilalţi. ·Adresează-te politicos şi prin comenzi clare echipei din platou cu care lucrezi şi asigură-te că echipa îţi răspunde conform aşteptărilor tale. O colaborare perfectă inspiră încredere participanţilor la emisiune şi impune respect. ·În ultimă instanţă, pentru un scurt interval de timp, relaţia dintre moderator şi invitaţii săi din platou este aceea dintre medic şi pacienţi – or, nimeni nu are încredere într-un chirurg căruia îi tremură bisturiul în mână. 36Talk show-ul de televiziune: Sclavul audienţei II.3.3. Alegerea temei Cu o zi-două înainte, moderatorul trebuie să ştie ce temă va avea emisiunea. Deşi este doar realizator de talk-show, este absolut necesar să parcurgă presa cotidiană. De asemenea, trebuie să urmarească programele radio-TV de ştiri. Alegerea unui subiect de actualitate în talk-show presupune cunoaşterea în amănunt a subiectului. În general, prin talk-show se va cauta obţinerea de informaţii şi lămuriri noi. Se poate întâmpla ca subiectul care se propune spre dezbatere să continue şi la ora derulării talk-show- ului. Un reporter va interveni la începutul emisiunii, în direct de la faţa locului, pentru a prezenta ultimele informaţii. Daca vor interveni elemente noi, reporterul va solicita legătura şi va fi introdus imediat în emisiune. Informaţiile vor fi preluate de moderator, care le va transforma în întrebări pentru invitaţi. Daca talk-show-ul nu-şi propune să abordeze un subiect de actualitate, ci să prezinte o personalitate, se va opta pentru această variantă numai după ce subiectul cel mai important al săptămânii a fost prezentat în detaliu la emisiunile informative. În general, în orice talk-show, moderatorul trebuie să ştie, de la început, ce işi propune prin acea emisiune şi prin tema aleasă. Va fi un talk-show nereuşit cel prin care se va căuta epuizarea unei multitudini de subiecte, se vor încăleca întrebările şi se va cere părerea invitatului în aproape toate domeniile posibile. II.3.4. Documentarea, pregătirea şi alegerea invitaţilor După ce a fost aleasă tema, urmează documentarea. Toate articolele care au legatură cu subiectul trebuie fotocopiate. După ce se consideră ca s-a adunat suficient material, urmează selectarea informaţiilor mai importante. Frazele-cheie se vor sublinia. În momentul în care se stăpâneşte subiectul, se va trece la redactarea întrebărilor. Trebuie să se aibă mereu în minte că emisiunea se adresează unor telespectatori care ştiu foarte puţin despre subiect. În deschiderea emisiunii, se va face o scurtă introducere prin care se vor prezenta tema, evenimentele şi declaraţiile din presă, precum şi invitaţii. Se va motiva de ce s-au ales 37Talk show-ul de televiziune: Sclavul audienţei tocmai aceşti invitaţi şi nu alţii. Invitaţii nu trebuie să cunoască întrebările dinainte; se va discuta cu ei doar despre motivele solicitării lor în emisiune, tema şi subiectele adiacente, precum şi rolul lor în emisiune. Li se vor preciza durata emisiunii şi ora la care trebuie să ajungă la postul de televiziune. Cea mai bună motivaţie pentru alegerea invitaţilor este funcţia deţinută de aceştia. Se începe cu întrebarea cea mai apropiată de titlul emisiunii. În acest mod, se vor identifica opţiunile faţă de subiect. În timpul talk-show-ului, moderatorul va trebui să repete numele invitatilor pentru ca telespectatorii să-i identifice mai uşor. Din toate întrebările unei ştiri, în talk-show cea mai importantă este „de ce?”. Pe parcursul emisiunii, pot apărea nuanţe noi. Cunoscând foarte bine subiectul în dezbatere, moderatorul va putea pune noi întrebări. E important de reţinut că moderatorul nu lecturează întrebări. El e foarte atent la orice frază pentru a cere completări, pentru a interveni cu o întrebare şi chiar pentru a-l ruga pe celălalt invitat să-şi spună părerea. Invitaţii trebuie intervievaţi cu fermitate şi rigurozitate. Cei care pregatesc şi realizează talk-show-uri trebuie să cunoască diversele direcţii contestatare ale unei idei sau politici. Aceste direcţii contestatare e necesar să fie formulate cu claritate în emisiune. Este util pentru opinia publică faptul că un politician sau un personaj de notorietate într-un oraş ajunge să fie confruntat cu toate punctele de vedere. Exemplu: Moderator: Domnule primar, spuneţi că sunteţi un primar al tuturor locuitorilor acestui municipiu. De ce la investitura dumneavoastră aţi invitat numai anumiţi politicieni? Nu înseamnă oare că vreţi să cultivaţi relaţii privilegiate doar cu anumiţi deputaţi şi senatori? Atunci când un invitat încearcă să vorbească mult fără să spună nimic, rolul moderatorului este de a-i repeta întrebările şi chiar de a-i atrage atenţia că nu se află la obiect. Chiar cu un invitat politicos se poate ajunge la spectacol, dacă moderatorul adoptă poziţia neiniţiatului şi pune întrebări elementare. Aprobarea tacită a afirmaţiilor invitatului creează în emisiune momente de plictiseală. Răspunsurile trebuie să fie la obiect, iar întrebările iscoditoare. Exemplu: Moderator: Vă rog, domnule director al Regionalei CFR, să răspundeţi la întrebarea pe care v-am adresat-o. De ce au fost atât de mari întârzierile la sosirea trenurilor? Pe telespectator 38Talk show-ul de televiziune: Sclavul audienţei nu-1 interesează când au fost construite locomotivele. Acum vrem să ştim de ce au întârziat trenurile de dimineaţă o sută de minute ? Uneori, pentru a asigura coerenţa discuţiei e bine să fie invitat un specialist, fie în studio, fie prin telefon, care să explice evenimentul respectiv şi să facă şi o prognoză. Specialistul (economist, sociolog, jurist etc.) trebuie să vorbească pe înţelesul tuturor şi chiar să corecteze unele afirmaţii ale invitaţilor. El trebuie să aibă şarm, să nu folosească un discurs academic şi emfatic. Deşi talk-show-ul pare o improvizaţie perpetuă, el are un desfaşurător care anticipează, la minut, desfăşurarea emisiunii. II.3.5. Opinii ale moderatorilor de talk show Despre talk show Jurnalistul care atentează la ideea de a realiza un talk show trebuie să aibă tot timpul în minte faptul că un talk show se pregăteşte ca un meci de fotbal: trebuie să ştii să alcătuieşti o echipă foarte bună (şi aici mă refer atât la echipa de documentarişti, cât şi la întrebările cu care vei intra pe “terenul” emisiunii); trebuie să-ţi cunoşti foarte bine adversarul şi este extrem de important să pui la punct o eficientă tactică de joc. Trebuie să ştii când să ataci, când să joci la ofsaid sau să te retragi în apărare. Trebuie să te gândeşti în permanenţă la faptul că, în talk show-ul respectiv, nu joci doar pentru tine şi pentru victoriile tale ca jurnalist, ci, mai ales, pentru cei care se află în “tribune” şi care, într-un astfel de caz, sunt telespectatorii, aflaţi în casă, în faţa televizorului. Robert Turcescu (realizator al talk show-lui 100%, Realitatea TV) Reţete... Ce simplu ar fi dacă, în materie de jurnalism, ar funcţiona principiul reţetei! Reţete de jurnalism ar deveni atunci o carte de referinţă, la concurenţă, de pildă, cu faimoasa carte de bucate Sanda Marin. Dacă ar exista aşa ceva, atunci orice făptură superbă, plictisită să tot 39Talk show-ul de televiziune: Sclavul audienţei prezinte Meteo, ar putea sări, peste noapte la talk show, şi toată lumea ar fi fericită! Îmi amintesc că am asistat odată, involuntar, într-o cabină de machiaj, la chinul îngrozitor prin care trecea o asemenea persoană dragălaşă, care tocmai se pregătea să intre într-un studio, unde urma să facă un “interviu” cu cineva, iar întrebările îi erau pre(scrise), bucată cu bucată, pe nişte cartoane uriaşe, care defilau prin spatele camerei! Ei bine, aşa nu se poate. Dar cum se poate? Cred că e important, pentru un tânăr “aspirant la talk show” să-şi stabilească foarte clar, de la bun început, genul. Trecând peste lucrul extrem de adevărat ca “toate genurile sunt bune, în afară de genul plicticos”, una e să faci o discuţie în direct, şi alta, o discuţie înregistrată, una e să abordezi teme politice sau de actualitate, şi alta e să discuţi “despre altceva”. În ceea ce mă priveşte, m-am specializat în “înregistrare, despre altceva”. O singură dată am facut o discuţie în direct, la începutul carierei mele televizistice, dacă se poate spune aşa, iar rezultatul a fost, din punctul meu de vedere, atât de frustrant, încât mi-am jurat că n-o să mai repet experienţa. Aveam invitat un artist “furios”, care trecea, în acel moment, prin mari probleme şi scandaluri administrative-politice în munca lui, şi pe care-l chemasem ca să discutăm despre toate astea; din păcate, pe drumul de la poarta televiziunii până în studio, omul s-a razgândit, şi m-am trezit, “în direct”, faţă în faţă cu un personaj impenetrabil, care nu mai voia să spună absolut nimic, repetându-mi că totul e bine, bine, e foarte bine! Pe faţa mea se citea o perplexitate totală, nu-mi venea să cred că sunt obligată să trăiesc un asemenea coşmar, şi încă în văzul unei lumi întregi! Concluzia: “directul” e un sport cu totul special, pentru care îţi trebuie calităţi speciale: nervi de oţel, spontaneitate fără sincope, plăcerea riscului, dar şi un simţ al penibilului uşor atrofiat şi o anumită doză de “nesimţire” sau de stoicism în faţa ideii că “ceilalţi” – fie invitatul, fie operatorul, fie regizorul de emisie – îţi pot transforma, pe loc emisiunea într-un rasol, că tot am pomenit-o pe Sanda Marin (sau l-am pomenit, pentru că cineva îmi spunea că ar fi vorba de un barbat). Dacă eşti, prin firea ta, un perfecţionist, dacă eşti genul care pune la suflet şi dacă mai ai şi l’esprit de l’escalier (adică îţi vin în cap tot felul de replici grozave doar după ce ai plecat de la faţa locului, cînd ai ajuns pe scară), atunci nu e cazul să te aventurezi să faci emisiuni în direct, chiar dacă unii o să insiste şi o să-ţi spună că ai fi foarte bun! Diferenţa dintre “direct” şi înregistrare seamană cu diferenţa dintre gazetărie şi eseistică. Sau dintre medicina de urgenţă şi neurochirurgie. Este, poate, diferenţa dintre un articol exploziv, pe care azi toată lumea îl citeşte, dar mine nu-l mai reciteşte nimeni, şi un eseu – mai puţin acaparant azi, dar la fel de valabil şi mine. 40Talk show-ul de televiziune: Sclavul audienţei La o convorbire înregistrată nu mai ai nici o scuză pentru eventualul “rasol”, pentru că în ultimă instanţă, eşti autor unic. Eşti scenaristul, regizorul şi monteurul unei discuţii care, vrând, nevrând, te reprezintă. Eşti scenarist şi regizor, în măsura în care tu eşti cel care alege cărările discuţiei şi tonul care face muzica. Niciodată nu am văzut, în invitatul meu, un “adversar”, ci un coechipier, alături de care evoluezi într-un spectacol. Nu ai cum să fii bun într-un spectacol prost. Când vei primi complimente de genul: “Tu ai fost foarte bine, păcat că invitatul n-a fost la înălţime”, atunci poţi să fii sigur că ai ratat! Deci: îţi alegi “personajul”, te documentezi cât mai atent pe marginea lui, îţi stabileşti propriile puncte de interes, concretizate în cât de multe întrebări, grupate pe capitole tematice, şi intri în studio. Filmarea nu e un process mecanic, nici un dans cu figure impuse, ci un proces viu, în care te poţi trezi că zecile de întrebări pe care ţi le-ai pregătit nu-ţi mai sunt de prea mare folos. Aici intervine personalitatea moderatorului, stilul personal de a stabili o comunicare, de a crea o atmosferă, dar, mai ales, tenacitatea de a încerca să obţină ceea ce şi-a propus, prin orice mijloace (adică nu neapărat vorbind şi insistând, ci, eventual, tăcând şi aşteptând). La rigoare, îmi pot imagina un talk show palpitant, în care invitatul e atât de inspirat şi de strălucitor, încât moderatorul nu mai trebuie să scoată nici o vorbă... După studio, urmează montajul, care e o etapă hotărâtoare. Nu trebuie să te laşi contaminat de spiritul “vitezistic”, superficial, al montajului încropit “la plezneală”, pe principiul nemuritor: “Merge şi-aşa!”. Când intri la montaj trebuie să cunoşti perfect materialul filmat (în ceea ce mă priveşte, îmi e de folos să mi-l transcriu minut cu minut, intr- un caiet) şi să-i dai forma finală, urmărind nu efecte gratuite, ci şirul unor idei şi plasticitatea unui anumit ritm vizual, în concordanţă cu conţinutul discuţiei. Un montaj prost poate distruge un studio bun, după cum un montaj bun poate salva un studio mediocru. Eugenia Vodă (realizator al talk show-ului Profesioniştii, difuzat de TVR) “Nu cred în oamenii – spectacol, care nu au nici o legătură cu presa…” Secretul succesului lui Marius Tucă Show? Răspunsul cred că ar nemulţumi pe toată lumea şi ar dezarma prin simplitate: este, în primul rând, munca. Nu cred în talk show-urile făcute de oameni – spectacol sau de oameni care nu au nici o legătură cu presa scrisă. 41Talk show-ul de televiziune: Sclavul audienţei Moderatorul trebuie să fie gazetar. Este foarte important ca prezentatorul talk show- ului să semneze şi ca realizator, adică el să fie cel care hotărăşte cine sunt invitaţii, care sunt temele şi tot ceea ce ţine de talk show. Nu cred în prezentatorul care are în spate un realizator, iar acesta îi spune ce să facă, îi şopteşte în cască ce să întrebe şi ce să nu întrebe. Este prima greşeală pe care o fac toţi cei care se ocupă cu talk show-ul. În momentul în care vrei să faci o astfel de emisiune, nu trebuie să îţi propui să aduci nişte invitaţi, ci să te gândeşti, în primul rând, la tema emisiunii. Tema este cea care îţi acordă mult mai multe posibilităţi: după ce ţi-ai găsit o temă de interes naţional, poţi să îţi pui problema cum o abordezi. Marius Tucă (realizator şi moderator, Antena 1 - Interviu realizat la redacţia Jurnalului Naţional.) 42Talk show-ul de televiziune: Sclavul audienţei CAPITOLUL III III. Manipularea opiniei publice prin televiziune III.1. Manipularea prin invitaţi Talk show-urile şi dezbaterele televizate au ajuns nelipsite din programul oricărui post de televiziune. Indiferent dacă aceşti lideri de opinie se numesc Jay Leno, Oprah Winfrey, Jerry Springer, Bill Crosby sau Marius Tucă, ei urmează liniile aceleiaşi scheme. Dilema dacă dezbaterea este manipulată sau nu (dacă problema pusă în discuţie este adevărată, reală sau falsă) este greu de rezolvat pentru un ochi neiniţiat. În multe cazuri, există indivizi care merg la aceste dezbateri împreună, formând cupluri nedespărţite. Universul invitaţilor permanenţi este o lume închisă a inter-cunoaşterii şi a relaţiilor complicitare care funcţionează conform unei logici a auto-consolidării permanente şi a punerii reciproce în evidenţă. Acest tip de manipulare poate fi indus şi de calitatea şi profesionalismul îndoielnice, nedovedite ale invitaţilor din emisiunile şi jurnalele de ştiri televizate. Studiile sociologice Berkeley, au arătat că o mare parte din vorbitorii “abonaţi” la diferitele posturi de televiziune nu participă la emisiuni doar pentru a spune efectiv ceva sau a spune ceva cu adevărat important ci, în primul rând, pentru “a se arăta” şi a fi vazuţi. G. Deleuze îi încadrează pe aceştia în categoria pseudo-specialiştilor care, neputându-se bizui pe propria lor operă pentru a deveni renumiţi, aleg varianta apariţiilor cât mai dese pe micul ecran, apariţii care atrag şi asigură ca într-un cerc vicios şi alte invitaţii televizate. Din acest punct de vedere, sociologul francez compară micul ecran cu o oglindă a lui Narcis, care se constituie într-un spaţiul al “exhibiţionismului intelectual”. Dominaţia câmpului jurnalistic asupra câmpurilor de producţie culturale se exercită în primul rând prin intervenţia oamenilor care participă sau produc emisiuni de televiziune care sunt situaţi într-un spaţiu incert, aflat între câmpul jurnalistic propriu-zis şi câmpul specializat respectiv. Aceşti “intelectuali-jurnalişti” (aşa cum îi defineşte Pierre Bourdieu pe pseudo- intelectuali), profit de dubla lor apartenenţă pentru a ocoli exigenţele din ambele universuri şi pentru a-şi întări poziţia. 43Talk show-ul de televiziune: Sclavul audienţei Sociologul francez consideră că în acest fel ei pot exercita două efecte majore: să introducă forme noi de producţie culturală şi să impună prin intermediul propriilor lor judecăţi critice nişte principii de evaluare a producţiilor culturale al căror success să depindă de audienţă (consecinţa este orientarea opţiunilor editorilor şi producătorilor spre produse mai puţin exigent şi mai vandabile). În acest fel, valoarea artei, a descoperirilor importante sunt ameninţate de schimbarea grilei de apreciere din cauza ponderii tot mai mari a verdictului sufragiului universal. Arbitrajul mediatic începe să devină cu atât mai important cu cât obţinerea de credite poate să depindă de o notorietate despre care nu se mai poate şti cu precizie cât anume datorează consacrării mediatice şi cât reputaţiei deţinute în rândul egalilor. Puterea de influenţă a televiziunii face ca specialişti din diverse domenii (literar, artistic, ştiinţe exacte etc.) să ia cu asalt cel mai răspândit mediu de informare pentru a se face cunoscuţi, considerând că recunoaşterea din interiorul câmpului lor nu este de ajuns. Neajunsul acestei situaţii este că dominaţia televiziunii determină mulţi pseudo- specialişti, pe indivizii slab pregătiţi din interiorul diferitelor domenii de cercetare, a căror valoare nu este recunoscută de cei de aceeaşi profesie, să caute în afară recunoaşterea, adică pe cale mediatică. În faţa acestei ameninţări, specialiţtii au la dispoziţie două strategii (în funcţie de domeniul de cercetare din care fac parte şi de gardul lui de autonomie): să marcheze cu fermitate limitele domeniului şi să îi întărească graniţele ameninţate cu modul de gândire şi acţiune specific jurnalismului sau, dimpotrivă, să iasă din tunul de fildeş pentru a promova adevăratele valori şi cuceriri făcute posibile de autonomie. Pentru realizarea acestui deziderat, specialiştii ar trebui să-şi asume în mod colectiv această problemă şi să negocieze cu jurnaliştii, fără a-i jigni, condamna sau combate pe aceştia, să-i facă să înţeleagă pericolul constrângerilor temporale şi să găsească împreună un mod de a depăşi pericolele de instrumentalizare. Refuzul pur şi simplu de a participa la dezbaterile televizate este un alt caz de poziţie extremă şi nerecomandabilă de a fi adoptată de către specialişti. În unele cazuri există chiar datoria de a o face (în condiţii rezonabile). Există însă câteva întrebări care sunt legitime şi se impun a fi puse înainte de participarea la o emisiune (referitoare la importanţa unui eveniment, modul în care poate fi afectată populaţia şi ce beneficii ar avea mediatizarea cunoştinţelor şi a datelor posedate). 44Talk show-ul de televiziune: Sclavul audienţei Scenariul Scenariul, pe baza căruia moderatorul conduce dezbaterea/emisiunea şi arbitrează părţile poate să fie stabilit înaintea înregistrării (caz în care calitatea discuţiei poate fi afectată, încorsetată de rigiditatea scenariului). Nici cealaltă opţiune nu este, însă, lipsită de riscuri; în cazul în care moderatorul îşi trasează scenariul în linii mari în urma discuţiilor pregătitoare cu participanţii prezumtivi, prin care lasă loc şi improvizaţiei sau exprimării libere în timpul emisiunii, discuţia poate să devieze într-un mod periculos. Oricum, nu trebuie uitată una din regulile tacite ale jocului şi anume menţinerea limbajului în limitele politeţii. III.2. Manipularea prin jurnalişti Jurnaliştii sunt în multe cazuri cei mai importanţi actori ai manipulării. Există două forme prin care aceştia produc şi propagă un mesaj manipulator: când o fac cu intenţii manipulatoare şi când sunt inconştient manipulaţi de către alţii. ·Jurnaliştii ca autori ai manipulării În multitudinea de factori care pot interveni în procesul de manipulare nu trebuie neglijat rolul jurnaliştilor. O mare parte dintre ei, bazându-se pe faptul că presa este a patra putere în stat, au tendinţa de a considera că acţiunea de enunţare a unor evenimente este de fapt una de denunţare a unora din persoanele sau părţile din spatele acestora (şi în consecinţă caută cu disperare vinovaţi, care sunt uneori doar ţapi ispăşitori). · Jurnaliştii ca marionete ale manipulării Puterea conferită de mass-media le unge orgoliul jurnaliştilor. Deţinând puterea în ceea ce priveşte mijloacele de exprimare publică, de acces la notorietatea publică (care constituie miza capitală pentru majoritatea oamenilor politici şi pentru unii intelectuali), jurnaliştii se bucură de multe ori de o consideraţie disproporţionată în raport cu meritele lor 45Talk show-ul de televiziune: Sclavul audienţei intelectuale. Faptul că au un orgoliu mare îi face vulnerabili în faţa persoanelor şi grupurilor politice care vor să-şi ascundă deficienţele sau care vor să-şi îmbunătăţească imaginea public. Acest tip de manipulare se bazează în unele cazuri pe faptul că jurnaliştii îi promovează pe specialiştii, politicienii, sociologii, analiştii ale căror afirmaţii se apropie cel mai mult de ceea ce ei înşişi gândesc. Nu trebuie ignorant de asemenea nici modul în care aceşti specialişti îşi menţin relaţiile cu jurnaliştii, le unge orgoliul pentru a-şi menţine un grad ridicat de popularitate. Un alt exemplu ar fi cel al jurnaliştilor care se laudă că, prin reportaje părtinitoare, laudative la adresa unor înalţi funcţionari din administraţia publică, au primit cheia de la un apartament sau li s-a instalat un post telefonic pentru care, în mod obişnuit, ar fi trebuit să se înscrie pe lista de aşteptare şi să le vină rândul după zece ani. De cele mai multe ori, însă, jurnaliştii nu-şi dau seama că sunt manipulaţi în aceeaşi măsură cu care ei manipulează. Deseori, aceştia manipulează cu atât mai eficace cu cât sunt la rândul lor manipulaţi şi cu cât sunt mai puţini conştienţi de asta. În cazul în care jurnaliştii se lasă conduşi de interese sau dominaţi de subiectivismul indus de categoriile lor de percepţie, reportajele lor pot să producă efecte exagerate şi chiar dăunătoare. Este cazul grevei studenţilor francezi din 1968. Din dorinţa de a nu rata un eveniment posibil şi aparent important, aşa cum se mai întâmplase, jurnaliştii francezi au exagerat gravitatea grevei, transformând-o într-un nefondat cap de ştire. Un alt exemplu îl constituie scandalurile care denunţă faptele unor politicieni sau persoane publice, corupţia lor care maschează corupţia structurală, ce se exercită asupra ansamblului prin intermediul unor mecanisme de genul concurenţei, pentru cucerirea unei porţiuni cât mai mari din piaţă sau pentru audienţă. ·Jurnalismul şi politica Jurnalistica TV traduce şi impune o viziune cu totul particulară asupra câmpului politic, viziune determinată de structura câmpului jurnalistic şi de interesele specifice ale jurnaliştilor. De multe ori, jurnaliştii invocă aşteptările publicului atunci când simplifică sau cenzurează informaţiile. De teama de a nu-şi plictisi publicul, jurnaliştii, proiectându-şi propriile viziuni şi înclinţii asupra telespectatorilor, cad în greşeala de a acorda întâietate 46Talk show-ul de televiziune: Sclavul audienţei luptei în detrimentul dezbaterii, polemicii în detrimentul dialecticii, înfruntării dintre invitaţi în defavoarea confruntării dintre argumentele acestora. În acest sens, competenţa lor apare ca o cunoaştere a lumii politice bazată pe intimitatea contractelor şi a confidenţelor, incluzând bârfele şi zvonurile, iar nu fondată pe obiectivitatea observaţiei şi anchetei ori pe esenţa dezbaterilor. Jurnaliştii pun mai mult accent pe efectul politic al discursurilor decât pe conţinutul lor. Pierre Bourdieu defineşte drept ambiguă poziţia jurnaliştilor în lumea politică (aceştia fiind nişte actori influenţi fără a fi însă membri cu drepturi depline în ea), care cultivă şi promovează o filosofie a suspiciunii. Această viziune cinică a jurnaliştilor este alimentată şi încurajată şi de consilierii, consultanţii politici, intermediarii ce-i asistă pe politicieni în marketingul politic. Căutarea cu orice preţ a divertismentului face ca producţiile de televiziune să ia forma unui spectacol sau a unui scandal. Astfel, problemele importante din viaţa politică sunt cernute printr-o sită prin care trec doar aspectele incitante, faţeta incompletă şi de multe ori nereprezentativă a chestiunilor în cauză. Supunerea evenimentelor care se desfăşoară sau se produc doar la o analiză a momentului, fără o înlănţuire logică cu fapte trecute, conduce la o reprezentare instantanee şi discontinuă asupra lumii. Aceste concluzii rapide, cu efecte de anunţ, fiind la îndemână, sunt însă preferate cercetărilor mai ample care nu au efecte imediat vizibile. În cazul evenimentelor şi incidentelor politice, acest tip de tratament “dezistoricizat”, “dezlogicizat” şi “atomicizat” conduce la asemănarea unui jurnal de ştiri cu o suită de evenimente apărute fară explicaţie şi sortite să dispară fără soluţie, din care nu se înţelege nimic şi nimeni nu are vreo putere. Urmarea este că, în loc să mobilizeze în scop benefic, munca jurnaliştilor contribuie la amplificarea spaimelor xenofobe, a violenţei şi a criminalităţii. Un curent sociologic susţine ideea că la originea limitărilor jurnaliştilor, ahtiaţi şi mobilizaţi mai mult de câştigarea audienţei şi a statutului de vedetă de televiziune decât de etica deontologică şi de valorile supreme ale jurnalismului, se află chiar cinismul, dezinteresul şi nepăsarea telespectatorilor care găsesc în zapping cea mai la îndemână metodă de a reacţiona. III.3. Manipularea prin mijloace non-verbale de comunicare 47Talk show-ul de televiziune: Sclavul audienţei O dată cu apropierea de un nou secol, dezvoltarea fără precedent a mijloacelor de comunicare în masă, a posibilităţilor tehnice şi tehnologice, a pus un alt accent şi a permis modificarea relaţionării interumane. Din ce în ce mai mulţi indivizi studiază comportamentul semenilor lor, înainte de a intra în contact direct cu ei, pentru a afla cât mai multe date, pentru a le cunoaşte modul de acţiune şi pentru a-şi îmbunătăţi relaţiile. Importanţa gesturilor şi a mimicii a fost remarcată încă din vremuri îndepărtate; ca dovadă sunt multitudinea de restricţii şi de îndrumări care formează codul bunelor maniere, reguli fără de care nu era permis accesul în elita societăţii şi care condiţiona calitatea de membru a acesteia (atât în vremuri antice, cât şi în cele medievale şi moderne). Comunicarea non-verbală este un proces complex care include omul, mesajul, starea sa sufletească, mişcările trupului şi cei cu care se relaţionează. Principalele instrumente ale manipulării în dialoguri şi negocieri sunt vocea, privirea, gesturile, poziţia corpului (postura), distanţa şi buzele. Deşi pare contradictoriu, vocea este un element principal al comunicării non-verbale deoarece poate fi modulată pe o scară foarte largă. Vocea se compune din trei elemente esenţiale, care pot căpăta un nivel de variaţie diferit în funcţie de modul în care le folosim: ritmul, volumul şi tonul. La ora actuală, cercetătorii au înregistrat şi observant aproape un milion de semne şi semnale non-verbale. Potrivit unor specialişti, din totalul mesajelor, aproximativ 7% sunt verbale (cuvintele), 38% sunt vocale (tonalitatea vocii, inflexiunea şi alte sunete guturale) şi 55% sunt mesaje non-verbale. După altă clasificare, se estimează că, în conversaţiile dintre doi oameni, componentul verbal este sub 35% în vreme ce comunicările non-verbale depăşesc 65%. Astfel, în alţi termini, o persoană vorbeşte efectiv într-o zi în medie timp de 10-11 minute, acordând un timp aproape dublu mesajelor non-verbale. Cercetătorii consideră că pentru transmiterea informaţiilor este utilizată cu precădere comunicarea verbală, în timp ce canalul non-verbal este folosit pentru exprimarea atitudinii interpersonale şi, uneori, pentru a înlocui mesajele verbale. Cercetările din domeniu au arătat că impactul pe care elementele comunicării îl au în cadrul unui dialog sau al unei dezbateri este următorul:  Cuvintele au posibilitatea cea mai mare de control, însă au impact mai scăzut faţă de celelalte elemente; 48Talk show-ul de televiziune: Sclavul audienţei  Tonul vocii are un impact mai mare în cadrul procesului de comunicare, iar posibilitatea de control este medie;  Simbolurile non-verbale au impactul cel mai mare în desfăşurarea comunicării interpersonale dar şi posibilităţile cele mai reduse de control. Un om bine antrenat poate preciza ce mişcare face o anumită persoană prin simpla ascultare a vocii acesteia, deoarece, indiferent de nivelul cultural, cuvintele şi mişcările se leagă cu foarte mare previzibilitate. În mod similar, se poate stabili care este limba maternă a unei personae observând doar gesturile sale. Potrivit cercetătorului lingvist A. Pease, între 60-80% din comunicarea directă se realizează prin canale non-verbale şi numai restul prin cele vocale şi verbale. Atât limbajul trupului cât şi metalimbajul (cuvintele şi expresiile care pot releva adevăratele atitudini şi gânduri ale unei persoane) pot trezi instinctual, intuiţia, “al 7-lea simţ”, presimţirea că vorbitorul nu spune ceea ce gândeşte. Metalimbajul permite indivizilor să îi manipuleze pe alţii fără ca aceştia să îşi dea seama. 49Talk show-ul de televiziune: Sclavul audienţei CAPITOLUL IV IV. Discursul în talk show IV.1. Cooperare şi conflict Talk show-ul este un gen caracterizat prin lipsă de omogenitate sub toate aspectele: al conţinutului şi finalităţii, al formelor discursive şi al limbajului. Acest fapt este pus în evidenţă chiar de eticheta sa metalingvistică (implicând combinaţia, în proporţii diverse, de interacţiune verbală – talk – şi de spectacol mediatic – show), dar şi de circulaţia unor formule de definire de tipul gen de infotainment (contaminare între information şi entertainment) sau discurs semi-instituţional29(combinând reguli şi constrângeri specifice discursului instituţional – temă fixă, o anumită distribuţie a rolurilor de emiţător, loc de desfăşurare, durată etc. – cu spontaneitatea tipică pentru conversaţia curentă). Deşi se poate identifica un nucleu de norme de gen universal valabile, există diferenţe interculturale notabile în ceea ce priveşte modalităţile concrete de realizare a talk show-urilor şi preferinţele publicului, determinate, în mare măsură, de tradiţiile care au prezidat la constituirea formelor publice ale interacţiunii comunicative orale (saloanele în Franţa, cluburile şi tradiţiile vieţii parlamentare în Anglia, egalitarismul democraţiei americane, prea puţin sensibilă la ierarhiile sociale, balcanismul combinat cu tradiţia creată de „revoluţia la televizor”, la noi). Talk show-ul este unul dintre genurile cele mai dinamice, chiar într-o cultură mediatică modernă dezvoltată relativ recent, ca aceea din România. O dovedesc talk 29 Cornelia Ilie, Semi-institutional discourse: The case of talk shows, „Journal of Pragmatics”, Vol. 33, 2001, p. 209-254. 50Talk show-ul de televiziune: Sclavul audienţei show-urile, care au evoluat, îndeosebi în ultimul an, spre o formulă mai sobră şi, adesea, mai anostă. Analiza naturii şi a poziţiei participanţilor (invitaţii, moderatorul şi publicul), în concordanţă cu cadrul mediatic şi cu normele de gen, ne permite să înţelegem specificul dezbaterii televizate ca formă de talk show şi, mai ales, ca formă discursivă. Intervenţiile invitaţilor urmăresc obiective perlocuţionare opuse: pe de o parte, anihilarea interlocutorilor, pe de alta, câştigarea acordului şi a aprobării publicului. Al doilea obiectiv este, în realitate, cel mai important, dar atingerea lui depinde, în mare măsură, de eficienţa realizării celui dintâi. Efectele perlocuţionare funcţionează, în cazul considerat, într-un mod care ne aminteşte de jocul de biliard: ţinta directă este adversarul, dar ţinta vizată de fapt este una mai îndepărtată, dar mai importantă. Exprimarea dezacordului faţă de punctul de vedere al cuiva reprezintă o posibilitate esenţială de a câştiga acordul celorlalţi. Confruntarea de idei, opinii şi atitudini este totdeauna dublată de o confruntare a imaginii participanţilor. Imaginea oferită publicului cântăreşte, de obicei, mai mult, în procesul de influenţare a opiniei unor grupuri largi, decât alegerea sau modul de prezentare a argumentelor (discursurile individuale ar trebui să fie, în esenţă, discursuri argumentative). Luând în consideraţie aceste aspecte, putem admite că dezbaterile televizate aparţin unei categorii speciale de forme discursive, în care dezacordul este programatic şi reprezintă tipul structural preferat, nemarcat, pe când acordul este tipul marcat. Aceasta este o regulă constitutivă, privită ca atare de participanţi. Participanţii nu urmăresc să ajungă la o înţelegere, să negocieze o soluţie mutual acceptată a problemelor, ci să sublinieze şi, uneori, chiar să potenţeze la maximum diferenţele de vederi. Spre deosebire de formele discursive „normale”, care au o orientare centripetă, disputa TV are o orientare centrifugă. Cooperare şi conflict sunt concepte care implică o reprezentare graduală. Pe de o parte, ele constituie extremităţile unei scale care include o mare diversitate de forme de tranziţie, bazate pe un amestec, în proporţii diferite, de tipare structurale, strategii şi forme de expresie caracteristice ambelor tipuri de comunicare. Pe de altă parte, există o ierarhie a procedeelor macro şi microstructurale care definesc forme mai puternice sau mai slabe de comunicare cooperativă sau conflictuală, aceste forme putând alterna în acelaşi discurs. În privinţa invitaţilor, există diferenţe determinate de statutul şi poziţia lor în societate, ca şi de caracteristicile lor temperamentale. Discursul agresiv poate lua forme 51Talk show-ul de televiziune: Sclavul audienţei mai rudimentare (inclusiv prin apelul la cuvinte „tari”, vulgare, insultătoare) sau poate îmbrăca forme mai rafinate (din care termenii „tari” nu lipsesc, dar au un alt impact, fiind incluşi în structuri retorice care implică adesea manipularea presupoziţiilor). Numărul participanţilor influenţează structurarea unei dezbateri. Ceea ce am remarcat în dezbaterea cu mai mulţi participanţi asupra manualelor, în care distribuţia polară a acestora este evidentă de la început, este faptul că participanţii situaţi în aceeaşi tabără nu se sprijină reciproc: fiecare îşi urmează propria linie de argumentaţie, fără a se raporta în vreun fel la argumentele invocate de cei care împărtăşesc acelaşi tip de opinii. Nu se creează lanţuri de argumentare între membrii unui grup. Aceasta pentru că fiecare participant este mai interesat de imaginea pe care o oferă publicului decât de ideea de a-i convinge pe colocutori de validitatea unui punct de vedere. A oferi imaginea unei persoane inteligente, reacţionând prompt la atacuri, devine modul principal de a „marca puncte” în dispută. Dezbaterea televizată implică prin definiţie competiţia; cooperarea „blândă” ar fi plictisitoare pentru public. Putem include această categorie de emisiuni printre cazurile de planned miscommunication. Cooperarea presupune, în această situaţie, numai realizarea unui tip particular de coerenţă locală, bazat îndeosebi pe succesiunea întrebare-răspuns, al cărei rezultat la nivel macrostructural este o coerenţă bazată pe alternanţa relativ sistematică a punctelor de vedere opuse. Respingerea discursului celuilalt, care conduce la o delimitare fermă a poziţiilor participanţilor, trăsătură constitutivă a emisiunilor în discuţie, lasă deschise pentru auditori posibilităţile de evaluare a celor mai variate aspecte, în raport cu propriile lor criterii. Iar televiziunea, ca mijloc de comunicare cu resurse specifice, stimulează creativitatea participanţilor – inclusiv a moderatorului – în această acţiune generală de contrazicere a interlocutorului. IV.2. Metacomunicarea Talk show-ul – o provocare la adresa interlocutorului Participanţii sunt aleşi după criteriul competenţei lor de a interveni în calitate de experţi (ca oameni politici, magistraţi, lideri sindicali, delegaţi ai unui corp socio-profesional, oameni de ştiinţă) sau după cel al statutului lor în raport cu tema. Rolurile instituţionale ale 52Talk show-ul de televiziune: Sclavul audienţei participanţilor, rolurile interacţionale pe care ei înşişi şi le asumă în relaţia cu ceilalţi, importanţa temei pentru fiecare participant în parte, rolul moderatorului reprezintă factori importanţi de care trebuie ţinut cont în urmărirea secvenţelor metacomunicative în cadrul talk show-ului. Alcătuirea întrebărilor este esenţială pentru structura talk show-ului şi este eficientă în sondarea vieţii profesionale şi/sau particulare a invitaţilor, fiind în acelaşi timp relevantă pentru personalitatea moderatorului30. Deşi este, în mod clar, guvernată de reguli şi centrată asupra unei teme, interacţiunea în talk show indică trăsături distinctive ale discursului conversaţional: schimbarea spontană a rolurilor de emiţător şi de receptor, perechi de adiacenţă iniţiate de participanţi. Sistemul luărilor de cuvânt în talk show nu urmăreşte în mod constant ordinea prestabilită remarcată, de exemplu, în interviuri, unde întrebările intervievatorului alternează mereu cu răspunsurile intervievatului. Distribuţia, ocurenţa secvenţială şi aspectele metacomunicării reflectă natura duală a acestui tip special de discurs, deopotrivă instituţional şi conversaţional. Discursul prezent în cadrul talk show-ului românesc este perceput ca un construct conversaţional şi ca o activitate instituţională31, fiind modelat de factori sociali şi culturali. Faptul că talk show-ul nu reprezintă un tip de discurs omogen este, de asemenea, reflectat în aşteptările, reacţiile şi interpretările diferite şi contradictorii atât ale publicului, cât şi ale analiştilor. În funcţie de statutul social, politic şi/sau cultural al invitaţilor, cât şi de starea de spirit a moderatorului32, discursul de tipul infotainment reprezintă un continuum, incluzând aspecte diverse, mai mult sau mai puţin constituite ca norme de gen. Acest amalgam de discurs vorbit, discurs instituţional şi influenţe ale discursului scris (întâlnit cu precădere în limbajul participanţilor cu o educaţie şi o cultură superioare) este marcat de un fenomen omniprezent în scris şi în vorbire: enunţul metalingvistic. Fiind un fenomen care implică atât nivelul acţional (reflecţii ale vorbitorilor asupra 30 Moderatorul îndeplineşte rolul de „provocator”; se ocupă cu prezentarea invitaţilor, repartizând timpul şi anunţând dreptul la replică a participanţilor după propria sa voinţă, provocând pe unii şi pe alţii, temperând conflictele, păstrând tema iniţială, permiţându-şi să prezinte propria sa opinie, chiar să-i acuze pe unul sau pe altul dintre invitaţii săi. Ne situăm aici într-un univers al criticii şi al polemicii. 31 Este imposibil să se separe aspectul conversaţional de cel instituţional specific talk show-ului: vorbirea uzuală dobândeşte adesea trăsături instituţionale, iar discursul instituţional prezintă un puternic caracter conversaţional. 32 Pe lângă rolul de moderator (sub aspect instituţional), gazda trebuie să joace rolul de persoană amuzantă, de moralist, de îndrumător, de terapeut, de arbitru şi de interlocutor, prin aceasta dezvăluindu-şi, deliberat sau nu, anumite faţete ale personalităţii (preferinţe, antipatii, simpatii etc.). 53Talk show-ul de televiziune: Sclavul audienţei codului pe care îl utilizează), cât şi nivelul interacţional (comunicare verbală ce vizează înţelegerea şi reuşita schimbului verbal), metacomunicarea reprezintă rezultatul unui proces continuu de negociere între interlocutori, care pot urmări obiective diferite şi pot avea adesea interese divergente. Numite discurs de etichetare, enunţurile metacomunicative sunt utilizate pentru a glosa, a controla sau a organiza, în cazul nostru, discursul vorbit, dar şi discursul scris. Ele pun în evidenţă fazele negocierii, momentele de contestare, divergenţele de apreciere fie atunci când se rediscută rolurile participanţilor, fie atunci când se repun în joc ipotezele şi achiziţiile discursului. Această practică metalingvistică se observă la interlocutorii prezenţi în cadrul talk show-ului. Studiul conversaţiilor şi dialogurilor înregistrate şi transcrise indică prezenţa enunţurilor metacomunicative care, sub aspectul locuţionar, sunt reprezentate de: 1– grupuri nominale: de exemplu, după părerea mea, după opinia mea, cu alte cuvinte, în sensul, de fapt, problemă, vorbe, în acelaşi punct, lucruri, subiectul, în concluzie, răspuns, întrebare, provocare, chestie, discuţie etc. care organizează discursul vorbit şi îi asigură coeziunea semantică; 2– grupuri verbale: ar trebui să spun în primul rând, am vrut însă să subliniez, dar unii spun că, vreau mai târziu să spun două vorbe, înainte de asta aş vrea să mă refer la criza asta, am vrut să continui şi să precizez că …, pot să vă întreb, cred eu, vă înţeleg foarte bine când spuneţi că …, ce-i reproşaţi, îmi permiteţi o replică, pot să vă şi demonstrez asta, cert este însă că …, eu vreau să vă declar cinstit, înseamnă că…, am explicat foarte bine la început, hai să lăsăm glumele, hai să lămurim treaba, vedeţi, merge, hai să… nu o scurtez, nu o ţin prea mult, hai să rezumăm, vă repet în continuare, hai să vorbim, eu vreau să vă răspund, dar nu vorbeam de ce s-a încercat, hai să spunem lucrurilor pe …, v-am spus, nu spun că, vom discuta despre bărbaţi şi despre femei, vorbim de, se spune, d-asta v-am invitat aici, ca fiecare să-şi spună punctul de vedere, dar ce înseamnă capul familiei, vreau să-i bârfiţi cât de tare puteţi, vrei să continuăm, ceea ce spun eu nu este literă de Evanghelie, fiecare spune ceea ce gândeşte, mi-e greu să spun cine e capul familiei, eu zic să…, hai să vedem, dar discutăm etc. formate din verbe dicendi care introduc situaţia de comunicare fără a o evalua în mod explicit. Utilizând aceste verbe cu funcţie de glosare, locutorul transmite sensul literal al actului de vorbire, marcând atitudinea sa faţă de ceea ce se performează; 3– conectori pragmatici metacomunicativi din clasa adverbului, a căror funcţie este să asigure legătura formală şi semantică dintre segmentele discursului, constituind unul din 54Talk show-ul de televiziune: Sclavul audienţei mijloacele importante de realizare a coeziunii textuale (anume, adică, apropo etc.). aceste etichete discursive numesc interacţiunea, clarifică şi explicitează situaţia la care se referă. Enunţul metacomunicativ constituie un instrument util pentru descrierea şi înţelegerea procesului comunicativ. El permite observarea modului în care locutorii conferă transparenţă fluxului conversaţional, la construirea căruia participă deopotrivă (maxima cantităţii şi maxima relevanţei guvernează comunicarea cooperantă), face trimitere la un moment din trecut sau din viitorul interacţional şi oferă posibilitatea realizării unui discurs coerent. Situaţiile verbale de acord sau dezacord sunt puse în evidenţă de prezenţa enunţurilor metacomunicative, frecvent întâlnite în talk show. Aceste enunţuri îndeplinesc diferite funcţii: 1– de glosare, incluzând cazul particular al corectării intervenţiei interlocutorului; 2– de control al înţelegerii; 3– de organizare. Enunţurile metacomunicative care îndeplinesc funcţii de glosare, apar atunci când locutorul urmăreşte să atragă atenţia receptorului asupra propriei sale păreri (după părerea / opinia mea ), comentând sau explicând anumiţi termeni cheie (ca, de exemlpu, criză), ceea ce echivalează, din punct de vedere funcţional, cu tematizarea. Nu întotdeauna este vorba de glosă veritabilă. În anumite cazuri, glosarea este vidă, enunţul metacomunicativ vreau să spun, devenind un parazit verbal. Funcţia de control a enunţurilor metacomunicative, care intervine în discurs pentru a-i asigura viabilitatea, se realizează atunci când aceste enunţuri nu se aplică la mesaj, nici la universul referenţial la care acestea se raportează, ci la condiţiile interacţiunii verbale, la inteligibilitatea sa, la buna funcţionare a acesteia. Ele permit colocutorilor să se asigure că mesajul este bine primit, înţeles sau să semnaleze dacă nu este aşa. Enunţurile metacomunicative organizează fluxul conversaţiei, asigurând adecvarea la partener a comportamentului comunicativ şi mizând pe înţelegerea reciprocă succesivă. Etichete discursive, enunţurile metacomunicative nu sunt deloc obligatorii, dar explicitarea pe care o aduc este resimţită ca un ajutor eficace pentru evoluţia controlată a discursului: pe de o parte, sub aspectul elaborării, iar, pe de altă parte, sub aspectul înţelegerii. 55Talk show-ul de televiziune: Sclavul audienţei CAPITOLUL V Studiu de caz 1. Talk show-urile din România – o abordare sociologică După 1990 peisajul audiovizual românesc a cunoscut un amplu proces de diversificare accentuat ulterior anului 1994 prin dezvoltarea primelor staţii TV comerciale. Supuse legilor pieţei, acestea s-au angajat într-o formă “laicizată” de programare axată pe interacţiunea orizontală şi concentrică cu publicul lor. Noua politică editorială a adoptat principiul hibridizării genurilor publicistice, fapt ce a impus redefinirea conţinuturilor media tradiţionale. În acest context, producţiile tip talk show au devenit un fenomen de referinţă pentru majoritatea televiziunilor româneşti contemporane. În prezent se poate vorbi de o adevărată instituţionalizare a genului, fiecare canal de televiziune, public sau privat, difuzând astfel de emisiuni zilnic, adesea în prim time. Promovate în formate diferite – ca dezbateri social – politice, chat show-uri sau daytime show-uri – acestea tratează subiecte ce variază de la aspecte instituţionale ale vieţii publice la realităţile experienţei cotidiene ale individului şi activează patern-uri lingvistice şi interacţionale specific. Perioada actuală este marcată de ascensiunea şi multiplicarea talk show-urilor înscrise în registrul divertismentului, în particular a reality show-urilor – emisiuni melodramatic, cu tematică intimistă, domestică (exemple: “Surprize, Surprize”, “Din Dragoste”, “Iartă-mă”, etc.). Analiza sociologică îşi propune să răspundă la întrebarea: “De ce urmăresc oamenii talk show-urile, ce utilizări dau acestor vizionări, care sunt preferinţele lor?”. Aplicaţie a modelului utilizărilor şi gratificaţiilor, studiul a căutat în consecinţă să identifice rolul pe care audienţa îl atribuie acestor emisiuni în satisfacerea anumitor nevoi individuale. Demersul este cu atât mai justificat cu cât majoritatea contribuţiilor teoretice subsumate perspectivei 56Talk show-ul de televiziune: Sclavul audienţei sociologice pot fi considerate mai degrabă reflectări ale controverselor etico – politice sau estetice generate de acest fenomen şi nu atât analize obiective. Având o puternică dominantă evaluativă acestea privesc talk show-urile mai ales sub aspectul implicaţiilor culturale pozitive sau negative. Obiectivul central al studiului l-a constituit identificarea, din perspectiva “utilizărilor şi gratificaţiilor”, a motivaţiei vizionării talk show-urile, în particular a talk show-urile politice. Modelul teoretic mai sus amintit stipulează că indivizii se expun voluntar diverselor conţinuturi media pentru a-şi satisface anumite cerinţe sau pentru a obţine gratificaţii. Utilizările media sunt aşadar rezultatul definirii unor obiective, al proiectării unor intenţii, aşteptări, motive ( Drăgan, 1996, p.176). Studiul s-a centrat pe următoarele dimensiuni: 1) Investigarea principalelor tipuri de motive asociate consumului talk show-urilor. 2) Stabilirea unui set de gratificaţii şi satisfacţii dobândite în urma acestui consum media. Gratificaţiile au fost derivate dintr-o listă iniţială de propoziţii descriptive cu care subiecţii intervievaţi puteau fi sau nu de acord. Studiul a avut un caracter explorator, în consecinţă tipologia satisfacţiile aşteptate/dobândite a fost una ipotetică, care va necesita eventuale revizuiri şi extinderi conceptuale. Analiza s-a bazat pe rezultatele unui sondaj de opinie realizat în perioada 15-22 noiembrie 2006 pe un eşantion de 313 subiecţi, reprezentativi pentru populaţia adultă a Bucureştiului (eşantionul proiectat a fost de 380 subiecţi). Eşantionarea a fost de tip probabilist aleator, stratificat proporţional după mărimea populaţiei sectoarelor din Bucureşti. Structura eşantionului după sex şi vârstă are următoarea configuraţie: Tabel 1: Structura pe sexe a eşantionului MasculinFemininTotal 156157313 Tabel 2: Strucura pe categorii de vârstă a eşantionului 18 – 34 ani35 – 54 aniPeste 55 aniTotal 10311298313 57Talk show-ul de televiziune: Sclavul audienţei Datele empirice au fost culese prin intermediul chestionarului standardizat aplicat cu sprijinul operatorilor de teren în întâlniri operator-intervievat. Interpretarea datelor s-a făcut în baza analizei distribuţiilor de frecvenţă şi a coeficientului de corelaţie a rangurilor. Rezultatele cercetării Motivaţia vizionării talk show-urilor este de natură cognitiv-instrumentală, fiind asociată informării (35,7%), interesului pentru temele dezbătute (17,2%), curiozităţii (5,1%) (vezi Tabelul 3). Tabel 3: Motivaţia vizionării talk show-ului FrecvenţaProcent valid Informare11135,7 Interes pentru temele dezbătute5417,2 Plăcere247,6 Distracţie206,4 Petrecerea timpului liber185,7 Curiozitate165,1 Persoanele invitate82,5 Disputa82,5 Altele268,4 Nu răspund288,9 Total313100 Datele au arătat că talk show-urile sunt utilizate într-o măsură mai mică pentru distracţie (6,4%) şi pentru petrecerea timpului liber (5,7%). Accesarea talk show-ului pentru informare reflectă nevoia de securitate a indivizilor într-o perioadă fluidă, dominată de incertitudini, nelinişti, dezorientare cum este cea postdecembristă. Talk show-urile, asemenea programelor de ştiri, răspund condiţiei constante de ambiguitate specifică societăţilor aflate în schimbare, furnizând indivizilor criteriile necesare înţelegerii faptelor şi evenimentelor cotidiene. În consecinţă, principala categorie de gratificaţii dobândite în urma expunerii indivizilor la aceste producţii mediatice a constituit-o informarea (vezi Tabelul 1 din Anexă). Este vorba atât de obţinerea informaţiilor despre personalităţile publice, 55% dintre subiecţi susţinând că aceste emisiuni le satisfac curiozitatea în legătură cu diversele personalităţi ale 58Talk show-ul de televiziune: Sclavul audienţei vieţii politice, culturale, sportive sau ale mediului de afaceri. Faptul este explicabil prin tendinţa talk show-urilor de a se centra asupra individualităţilor chestionându-le experienţele, performanţele, competenţele şi chiar viaţa privată. Un procent important dintre respondenţi, 54%, au declarat că urmăresc talk show-urile pentru a fi la curent cu evenimentele social- politice din ţară. În acest caz nu este vorba atât de explorarea realităţii, cât de cunoaşterea opiniilor, interpretărilor, atitudinilor şi soluţiilor care circulă în spaţiul public la un moment dat. O a doua clasă de gratificaţii generate de consumul acestor conţinuturi media a reprezentat-o divertismentul – plăcerea vizionării talk show-urile pentru spectacolul oferit de participanţi în cadrul scenelor intersubiective polemice. Altă utilizare indicată de subiecţi este cea a relaţionării sociale. Astfel, 41% dintre respondenţi au considerat talk show-urile drept o sursă a interacţiunii sociale, menţionând că acestea furnizează materialul necesar conversaţiei, contactului cu familia, rudele sau prietenii. Relativ surprinzătoare, dacă avem în vedere specificul producţiei talk show-urilor (conceperea lor ca emisiuni interactive), sunt procentele înregistrate de categoria satisfacţiilor asociate implicării şi participării publicului: doar o pătrime dintre subiecţi au afirmat că sunt atraşi de aceste conţinuturi media pentru că le oferă posibilitatea de a interveni în dezbatere. Rezultatul este consistent cu percepţia negativă pe care indivizii o au asupra participării oamenilor de rând la aceste emisiuni: 45% au evaluat-o ca fiind formal. Aspectul poate fi relaţionat cu alte trei rezultate ale anchetei: 1) Talk show-urile nu au fost percepute ca reţele de transmisie a fluxului informaţional din direcţia societăţii civile în zona politicului, doar 25% apreciind că prin intermediul acestora politicienii află ce gândesc oamenii obişnuiţi; 2) Talk show-urile au fost văzute drept un instrument de control social asupra autorităţilor de către numai 11% dintre respondenţi, opinia dominantă înregistrând un scor negativ; 3) Procentul mic, 22% al celor care au considerat talk show-urile o instanţă de critică a politicienilor şi a situaţiei din ţară. 59Talk show-ul de televiziune: Sclavul audienţei Gratificaţiile conceptualizate în categoria “învăţării sociale” au surprins potenţialul instructiv-formativ al emisiunilor: 36% dintre respondenţi au fost deacord că talk show-urile educă oamenii în spiritul democratic “de a asculta şi opinii contrare opiniilor lor”, iar 33% au considerat că acestea contribuie la formarea sau validarea propriilor opţiuni politice. Se poate argumenta că talk show-urile punând în circulaţie diverse ideologii, convingeri, argumente, puncte de vedere, facilitează înţelegerea realităţii înconjurătoare (cunoaşterea şi interpretarea faptelor sociale), dar şi înţelegerea de sine. Doar 14% dintre cei intervievaţi au fost deacord că talk show-urile oferă modele comporamentale, opinia dominantă fiind în ansamblu una negativă. Faptul poate fi explicat prin tendinţa acestor producţii de a acorda un loc central scandalurilor, majoritatea invitaţilor fiind personalităţi politice aflate în centrul unor controverse publice. Sondajul a evidenţiat semnificaţiile pe care telespectatorii le atribuie consumului talk show-urilor din România, în particular celor politice. Rezultatele au adus argumente în favoarea ideii conform căreia acestor producţii li se asociază în principal o utilizare, accentul fiind pus pe nevoile de informare, educare şi relaţionare socială. Pe de altă parte, talk show-urile sunt considerate a fi tributare unui model paternalist de programare bazat pe menţinerea unei anumite distanţe sociale faţă de audienţă. Dacă acest fapt de datorează slabei instituţionalizări a formelor de acces şi a modurilor de participare la emisiuni sau mentalităţilor, prejudecăţilor publicului, pasivităţii, apatiei lui politice, rămâne o problemă deschisă dezbaterii. În concluzie, se poate afirma că perspectiva “teledemocraţiei” şi a dialogului “generalizat”, rolul social al talk show-urilor în articularea spaţiului public au fost infirmate de rezultatele acestei anchete. Pentru a putea avea însă o imagine de ansamblu asupra funcţiilor sociale ale talk show-urilor, setul de gratificaţii testat trebuie reluat, actualizat şi extins la nivelul tuturor formatelor existente la ora actuală pe piaţa audiovizuală românească. O atenţie deosebită trebuie acordată reality-show-urilor, emisiuni etalon, pentru un nou model de televiziune – televiziunea actor care însoţeşte acţiunea colectivă şi contribuie la gestionarea crizelor modernităţii (apud Miege, 2000, p.191). 60Talk show-ul de televiziune: Sclavul audienţei Tabel 1: Frecvenţele corespunzătoare gratificaţiilor asociate consumului de talk show-uri AcordMai curând de Nici Mai Dezacord acordacord, curând nici dezacord dezacord Satisfac curiozitatea şi interesul publicului în legătură cu anumite personalităţi politice, culturale, 55%29%11%2%2% sportive, oameni de afaceri. Oferă numeroase informaţii despre 54%27%10%7%2% cum merg lucrurile în România. Dau sentimentul unui spectacol în care 48%25%19%2%6% personalităţi cu poziţii şi păreri diferitese derulează în public. Participarea oamenilor de rând la 45%17%17%9%12% aceste emisiuni este mai mult formală. Oferă subiecte de discuţie cu prietenii, 41%28%16%8%8% rudele, vecinii. Prezintă opinii interesante despre 36%38%15%5%5% anumite probleme dezbătute. Educă oamenii în spirit democratic de 36%23%21%10%10% a asculta şi opinii care contrazic opiniile lor. Îi ajută pe oameni să îşi formeze sau 33%30%14%10%12% clarifice opţiunile de vot şi simpatiile politice. Oamenii sunt atraşi de aceste emisiuni 25%18%27%16%14% pentru că le oferă posibilitatea de a interveni în dezbatere. Prin intermediul lor politicienii pot 25%20%20%18%17% afla ce gândesc oamenii obişnuiţi. Nu fac altceva decât să critice anumiţi 22%22%29%16%10% politicieni şi situaţia din ţara noastră. Urmărirea acestor emisiuni este o 22%24%22%15%17% formă de petrecere a timpului liber. Îi ajută pe oamenii obişnuiţi să îşi facă 20%24%26%12%17% o imagine corectă despre ei înşişi şi lumea în care trăiesc. Prezintă ideei şi comportamente 14%16%25%18%27% demne de urmat în viaţă. Oamenii au sentimentul că se văd pe ei 13%14%24%26%23% înşişi, se regăsesc într-unul dintre participanţii la emisiune. Aceste emisiuni permit întărirea 11%15%20%19%35% controlului cetăţenilor asupra aleşilor şi autoritătilor. 61Talk show-ul de televiziune: Sclavul audienţei 2. Larry King vs. Marius Tucă Celebra emisiune de talk show americană este transmisă de peste 10 ani la CNN, cel mai cunoscut canal American de ştiri, informaţii, dezbateri, publicitate. Moderatorul Larry King s-a impus prin stilul sobru, obiectiv al conceperii şi transmiterii mesajelor prin prestanţa invitaţiilor: politicieni, artişti, oameni de afaceri cu care acesta dezbate subiecte de actualiate. Celebrele bretele ale lui Larry King, designul vestimentar uşor cochet, într-un plăcut contrast cu sobrietatea şi chiar eleganţa moderării, au adus un plus de farmec celebrului jurnalist. Cunoscuta emisiune ce îi poartă numele “Larry King” beneficiază şi de tehnică de televiziune modernă, invitaţi din diferite state americane pot să intre în contact, în direct, prezentaţi pe monitoarele televizoarelor, în condiţii tehnice excelente. Se poate spune despre Larry King, că şi cele mai ilustre “Very Important Person” consideră o onoare să participle la emisiune – acest lucru este sesizabil receptorului, prin expresia de respect cu care se adresează şi de seriozitate cu care răspund la întrebările acestuia. Apelativul de Larry, cu care aceştia i se adresează nu înseamnă nicidecum o familiaritate deplasată, ci un semn de încredere şi respect. Marius Tucă, una dintre cele mai populare figuri de jurnalişti, s-a lansat după 1992 cu o emisiune de noapte “Milionarii de la miezul nopţii” la postul de televiziune Antena1, post care în ultimii ani s-a dezvoltat în reţea naţională. Este printre primii moderatori de televiziune care a promovat tipul de talk show cu telefoane în direct pentru a permite un feed-back nemijlocit unor telespectatori. Chiar dacă intenţia conceperii acestei modalităţi de transmitere – prelucrare şi retransmiterea mesajului pe filiera – emiţător – canal – receptor – feed - back este onorabilă, din punctul de vedere al creaţiei imagologice nu cred că este un câştig. Televiziunea se adresează văzului, cu toate procesele mentale implicate în receptare, iar centrarea numai pe sunetele mesajelor pentru ascultătorii neimplicaţi direct, este oarecum obositoare, iar la prim-planul cu figura moderatorului sau a câte unui invitat, ascultătorul este martor, neofertant. Telespectatorul doreşte să îl vadă pe cel care emite opinii mai mult sau mai puţin importante, pe cel sau cei din cauza cărora de multe ori moderatorul Tucă îi întrerupe pe invitaţi, care uneori emite opinii interesante, în orice caz de actualitate. Moderatorul Marius Tucă doreşte să transmită şi reuşeşte deseori, un mesaj credibil telespectatorilor. Pentru aceasta şi-a conceput un stil direct, ofensiv, fără menajamente în 62Talk show-ul de televiziune: Sclavul audienţei adresarea către invitaţi. În crearea mesajului imagologic Marius Tucă îşi defineşte personalitatea ca tipul de ziarist greu de intimidat sau de pus la colţ, chiar de invitaţi redutabili, un ziarist care nu se lasă păcălit cu răspunsuri superficiale şi doreşte să obţină, răspunsul cât mai la obiect şi cât mai credibil. În ultimii ani, de când “Milionarii de la miezul nopţii” s-a schimbat în “Marius Tucă Show”, de când decorul a devenit mai elegant, cum după cum elegante sunt cămăşile şi bretelele moderatorului, acesta apare mai obosit, mai puţin scormonitor în întrebări, mai conciliant cu invitaţii – răspunsuri de genul indezirabil: “am înţeles” pot fi auzite mai des. Este fie manierismul care pândeşte pe un creator care şi-a epuizat resursele, fie rezultatul presiunilor politice, sociale ale invitaţilor luaţi la rost în emisiuni, fie unele ingerinţe sau exigenţele conducerii postului Antena1, după cum s-a vehiculat în presă. Notabilă este racordarea dezbaterilor lui Marius Tucă spre subiectele de actualitate, de interes pentru publicul larg, subiecte politice, sociale, economice. Curajul moderatorului conferă un plus de credibilitate mesajelor sale. În februarie 1999, în mineriada ameninţătoare, Marius Tucă şi echipa sa au realizat o emisiune în duplex cu Bucureştiul chiar de la faţa locului, de la Petroşani, dorind să abordeze cu cei implicaţi problemele presante, explozive. Meritul lui Marius Tucă, în pofida unui orizont intelectual mai puţin imaginativ şi speculativ, este dorinţa de stopare a manipulării mesajului către receptor, fiind direcţionat pentru înţelegerea cât mai corectă a realităţii, nu pentru inocularea celei convenabile interlocutorilor, aşa cum se întâmplă multe emisiuni televiziuni, chiar contra bunelor intenţii ale moderatorilor. 63Talk show-ul de televiziune: Sclavul audienţei 3.Antena 3 vs. Realitatea TV Talk-show-ul a căpătat noi atribute în România. Este o producţie extrem de ieftină, care poate aduce audienţă prin spectacol verbal. Nu atât prin scenarii comice bine gândite, cât prin comic involuntar şi urlete tribale de diverse intensităţi. Ce rost are să cheltuieşti sume importante pe decor sau pe montaje alambicate ori deplăsari pe teren? Când e mai uşor să aduci un invitat, în studio, care spune în fiecare seara cam aceleaşi lucruri, cu aceiaşi parteneri de dialog. Am descris Antena 3 acum, care difuzează producţii externe foarte bune, dar le echilibrează cu gazi, cristoi şi alţi mari jurnalişti. Asta nu înseamnă că plăcerea vorbei fără sens nu a cuprins ca o plagă, posturi de toate felurile. O televiziune de referinţă ar trebui să aibă maximum două talk-show-uri. Şi Realitatea TV suferă grav de inflaţie de opinie. Epoca de glorie a talk-show-urilor nu mai pare de actualitate. Probabil ca după ce ani la rând oameni ca Florin Călinescu şi Marius Tucă au promovat formate "inspirate" de la Jay Leno, respectiv Larry King, românii preferă acum să urmarească originalele, direct de la sursă ori retransmise de televiziunile de la noi. Deşi audienţa talk-show-urilor noastre nu mai e "ca pe vremuri", posturile româneşti continuă să promoveze acest gen de program. Explicaţia nu are nimic misterios. Nu este un semn că "grupurile de interese" dictează politicile editoriale ale televiziunilor. Nu scopuri oculte dau naştere la noi şi noi emisiuni de dezbatere. Pur şi simplu talk-show-urile sunt producţiile cel mai ieftin de realizat. Chiar dacă nu dispunem de banii care circulă în industriile tv de afară, creaţiile anagajaţilor din televiziuni interesează publicul nostru în aceeaşi măsură ca şi în alte ţări. Mai cu seamă operele echipelor de la posturile comerciale, urmărite de 50% dintre europeni şi 61% dintre români. Una peste alta, rezultatele sondajului paneuropean sunt de natură să ne linistească: măcar din punctul de vedere al consumului de producţii tv, integrarea în UE s-a produs deja. În plin sezon de televiziune, în aşa-numitele zile lucrătoare, Antena 3 şi Realitatea TV îi oferă telespectatorului şapte talk-show-uri care să-i desluşească înţelesurile evenimentelor. Chiar şi în prima lună de vară, când, în general, producţiile de televiziune intră în vacanţă, „Realitatea zilei“, „100%“, „Zece fix“, „Oamenii Realităţii“, „“, „Ştirea zilei“ şi „Sinteza zilei“ s-au bătut să atragă privitorii. România este însă o ţară de dimensiuni mici, în care actorii sunt puţini, iar subiectele nu reuşesc să asigure prea multe exclusivităţi. 64Talk show-ul de televiziune: Sclavul audienţei Bătaia pe invitaţi O analiză realizată de Monitoring Media arată că la dezbaterile organizate de principalele posturi de ştiri, Antena 3 şi Realitatea TV, s-au perindat cam aceiaşi oameni şi s- au discutat aceleaşi subiecte. Diferă doar frecvenţa cu care invitaţii sunt prezenţi într-o parte sau alta şi importanţa acordată temelor. Dacă la Realitatea TV, fiecare dintre cele 98 de emisiuni monitorizate a avut parte, în medie, de 1,2 invitaţi, la Antena 3, cei 67 de invitaţi au participat, în medie, la câte 1,1 emisiuni. Diferenţa provine, în cea mai mare parte, din prezentarea lui Ion Cristoiu drept invitat în cadrul emisiunii „Sinteza zilei“. Statutul de invitat permanent îi asigură lui Ion Cristoiu cea mai mare frecvenţă a participărilor în lunile mai şi iunie, având 32 de prezenţe, toate pe Antena 3. Următorul în top este Cristian Pîrvulescu, cu 28 de emisiuni bifate la Realitatea TV. Dintre politicieni, Crin Antonescu (PNL) a fost cel mai prolific, cu şase apariţii la Realitatea TV şi patru la Antena 3, urmat de Cristian Diaconescu (PSD), care s-a împărţit în mod egal între cele două posturi de ştiri, cu câte patru apariţii la fiecare. În perioada menţionată, cel mai „talk-show-ist“ ministru a fost Monica Macovei. Dacă numele invitaţilor preferaţi au fost diferite, nu acelaşi lucru şi l-au putut permite Realitatea TV şi Antena 3 atunci când a venit vorba despre temele de discuţie. Subiectul privind colaboratorii fostei Securităţi, deşi apărut spre finalul perioadei monitorizate, a fost cel mai des pomenit. Realitatea TV l-a dezbătut de 23 de ori, faţă de cele 12 menţionări programate de moderatorii postului Antena 3. Un subiect aproape la fel de des dezbătut este cel al tensiunilor care apar în mod regulat în cadrul Coaliţiei aflate la guvernare. Cele două posturi au alocat temei un număr aproximativ egal de şanse de a fi clarificată: 16 – Realitatea TV, 15 – Antena 3. Într-un interval de doar câteva zile, schimbarea şefilor de servicii secrete şi fuga lui Omar Hayssam au fost menţionate de 26 de ori, cel mai mult spaţiu fiind alocat la Antena 3 – 15 emisiuni. Zilele în care Armata nu mai ştia de cine să asculte au fost pline de dezbateri alocate subiectului retragerii sau menţinerii trupelor în Irak. După 14 emisiuni ale Antenei 3 şi 11 ale 65Talk show-ul de televiziune: Sclavul audienţei Realităţii TV, subiectul s-a stins abia atunci când ziariştii-securişti au devenit problemă naţională. 4. Foamea de spectacol propulsează talk show-ul „tabloid“ Oana Zăvoranu, Gigi Becali, Crima din Primăverii, OZN-urile la români. Bahmuţeanu-Prigoană. Sexul la români. Asemenea subiecte marcate deja de patina timpului încep să devină nemuritoare, mulţumită unui public fidel şi în continuă expansiune, după cum arată audienţele talk show-urilor de televiziune. Telespectatorii români se orientează în număr tot mai mare spre emisiunile de dezbatere axate pe spectaculos, propuse de obicei de televiziuni mici, ale caror audienţe se apropie vertiginos de cele ale emisiunilor de divertisment pe care le propun marile televiziuni. Conform datelor TNS-AGB International, trei tipuri de talk show atrag cele mai mari audienţe pe segmentul dezbaterilor de televiziune. Exceptând emisiunile-eveniment, pe primul loc se detaşează cele sportive. Acestea sunt urmate de cele de factură „tabloidă“, cele politico- sociale ocupând abia a treia poziţie. În top se află „Dan Diaconescu Direct“, emisiune-maraton devenită reper pe piaţa de profil, unde Gigi Becali, Vadim Tudor, Oana Zăvoranu şi cuplul Bahmuţeanu-Prigoană înregistrează ratinguri considerabil mai mari decât ale talk show-urilor legate de actualitatea socio-politică. Astfel, potrivit datelor din ultima lună şi jumatate, la ediţiile emisiunii principale a OTV-ului se uita în medie, la un moment dat sau altul, circa 150.000 de români din zona urbană, numărul telespectatorilor depăşind adesea 300.000 la nivel urban şi peste 450.000 la nivel naţional, în prima parte a emisiunii. Media de audienţă pentru întregul show „Dan Diaconescu Direct“ este diminuată de faptul că emisiunea se prelungeşte adesea până după ora 2.00 noaptea, când numărul telespectatorilor scade spre zero. În ultima luna, cel mai mare rating all urban mediu pe emisiune, în cazul lui Dan Diaconescu, a fost de 3,2 puncte, ceea ce înseamnă că, la un moment dat, circa 355.000 de telespectatori au urmărit respectivul show. 66Talk show-ul de televiziune: Sclavul audienţei Copiile nu reusesc să bată originalul Alţi doi actori consacraţi ai „pieţei“ de talk show tabloid sunt Radu Moraru şi Mădălin Ionescu. Fiecare, vârf de audienţe pentru posturile unde lucrează, B1 TV (emisiunea „Naşul“), respectiv Naţional TV („Miezul problemei“). În ultima lună, aproximativ 120.000 de români se uitau, la un moment dat sau altul, în intervalul orar 22.00-0.30, la emisiunea „Naşul“, existând însă şi momente când numărul telespectatorilor care urmăreau această emisiune a depăşit 200.000 la nivel naţional. După o lungă perioadă în care era mai degrabă asociat cu vrăjitoarele invitate în mod curent la emisiune, „Naşul“ păstrează, în prezent, un element substanţial de „circ“ monden, pe care îl completează însă cu diverse campanii ce exploatează caracterul spectaculos al unor scandaluri politico-economice. La rândul său, Mădălin Ionescu a renunţat, în ultimul an, la dezbaterea pe teme de interes politic şi social, orientându-se spre invitaţi specialişti în psihotronica şi în efectul de piramidă. Cu ajutorul acestora, el ţine în medie, pe un anumit interval al emisiunii, circa 60.000-80.000 de orăşeni cu televizoarele deschise pe Naţional TV, cea mai bună audienţă medie pe emisiune pe care a înregistrat-o în perioada dată, la nivel urban, ridicându-se la 110.000 de telespectatori (rating mediu 1,0%). În aceeaşi perioadă, numărul maxim de telespectatori care au urmărit o emisie a sa la nivel naţional s-a ridicat la 170.000. Mădălin Ionescu are însă dezavantajul că intră ultimul în emisiune, pe intervalul orar 22.00-23.00, la jumatate de oră după „Naşul“ sau Dan Diaconescu. Alt public, altă psihologie Mădălin Ionescu, odinioară realizator de talk show „serios“, spune că felul cum evoluează piaţa forţează trecerea acestui format spre „tabloid“, în ultima vreme simţindu-se o schimbare în psihologia publicului, mai ales pentru cei care apreciază o dezbatere televizată seara târziu. „Este vorba despre psihologia unui alt public, care nu mai consumă informaţie de substanţă“, declară acesta, gândind că „e posibil ca publicul dinamic să fie tot mai obosit, după 22.00 rămânând insomniacii“. Diferenţierea se face la nivelul orizontului cultural al publicului. ipsa bunăstării economice se grefează foarte uşor pe un spirit frustrat. Omul care se uită la poveştile Oanei Zăvoranu şi cel care se uită la Ştirile de la ora 5 au acelaşi profil mental. Nu au nici o bucurie, 67Talk show-ul de televiziune: Sclavul audienţei sunt rutinaţi, amatori de senzaţie în loc de raţionament, de unde vine şi nevoia inconştientă de a se identifica cu elemente din violenţa unui criminal sau cu apetitul spre scandal al unei personalităţi“. Fapt care se suprapune cu o viaţă interumană sărăcăcioasă, ceea ce îl face să se implice în scandalul de la televizor, cu atât mai mult când acesta are loc într-un format mai interactiv, cum este talk show-ul. În cifre, profilul audienţei talk show-urilor „tabloide“ este dat de indicele numeric Target Affinity care, cu cât este mai mare de 100, cu atât reprezintă un public cu afinitate mai mare. Potrivit acestui indice, în cazul lui Dan Diaconescu, femeile cu vârste de peste 35 de ani şi în special cele de peste 55 de ani, cu studii medii şi venituri mici-medii îi sunt cele mai loiale telespectatoare. Lucrurile stau diferit însă în privinţa emisiunilor „Naşul“ şi „Miezul problemei“. Acestea atrag îndeosebi bărbaţi, cei mai mulţi cu vârste de peste 55 de ani, cu venituri medii. 68